**รายงานการประชุม**

**หัวหน้าส่วนราชการประจำจังหวัด นายอำเภอ และหัวหน้าหน่วยงานที่เกี่ยวข้อง**

**ครั้งที่ 5/๒๕๖2**

**วันพุธที่ 27 พฤษภาคม ๒๕๖2 เวลา ๐๙.๓๐ – ๑๒.๐๐ น.**

**ณ ห้องประชุมจามเทวี ศาลากลางจังหวัดลำพูน**

**….......................................**

**ผู้มาประชุม**

**กระทรวงมหาดไทย**

1. นายอรรษิษฐ์ สัมพันธรัตน์ (ประธาน) ผู้ว่าราชการจังหวัดลำพูน

2. นางจิณณารัชช์ สัมพันธรัตน์ นายกเหล่ากาชาดจังหวัดลำพูน

3. นายสำเริง ไชยเสน รองผู้ว่าราชการจังหวัดลำพูน

4. นายวรยุทธ เนาวรัตน์ รองผู้ว่าราชการจังหวัดลำพูน

5. นายชัยนรงค์ วงศ์ใหญ่ หัวหน้าสำนักงานจังหวัดลำพูน

6. นายศักดิ์ชัย คุนานุวัฒน์ชัยเดช ปลัดจังหวัดลำพูน

7. นางณัฎฐิยาภรณ์ ศรีสุบรรณ์ พัฒนาการจังหวัดลำพูน

8. นายนรงค์ ทาอุปรงค์ (แทน) โยธาธิการและผังเมืองจังหวัดลำพูน

9. นางสาวอโนทัย จันทร์ทิพย์ (แทน)เจ้าพนักงานที่ดินจังหวัดลำพูน

10. นายประพันธ์ สนิทมัจโร หัวหน้าสำนักงานป้องกันและบรรเทาสาธารณภัย

จังหวัดลำพูน

11. นายชาติชาย โครงไพบูลย์ ท้องถิ่นจังหวัดลำพูน

**กระทรวงเกษตรและสหกรณ์**

12. นายพิสิฐพงษ์ คุณยศยิ่ง เกษตรและสหกรณ์จังหวัดลำพูน

๑3. นางจำเนียร แสนราชา เกษตรจังหวัดลำพูน

๑4. นายปกรณ์ คุณมี ประมงจังหวัดลำพูน

๑5. นายอนุชา ศานติวิจัย ปศุสัตว์จังหวัดลำพูน

๑6. นางณัฐธภา วงค์ธิดา (แทน) สหกรณ์จังหวัดลำพูน

๑7. นายจิรวัฒน์ เสมาทอง ปฏิรูปที่ดินจังหวัดลำพูน

๑8. นางสาวบานเย็น หล้าป้อม หัวหน้าสำนักงานตรวจบัญชีสหกรณ์ลำพูน

19. นายสุพัตรา จีรัตน์ ผู้อำนวยการสถานีพัฒนาที่ดินลำพูน

20. นายวุฒิชัย รักษาสุข ผู้อำนวยการโครงการชลประทานลำพูน

21. นางสิริฉัตร สุนทรวิภาต ผู้อำนวยการศูนย์วิจัยและพัฒนาการเพาะเลี้ยงสัตว์ น้ำจืดจังหวัดลำพูน

๒2. นายปรีชา เพ็ชร์เม็ด ผู้อำนวยการศูนย์ส่งเสริมการเกษตรที่สูงฯ

**กระทรวงการคลัง**

๒3. นางอรัญญา ยั่งยืนพงษ์ คลังจังหวัดลำพูน

๒4. นายอำนาจ เรืองแสง สรรพากรพื้นที่ลำพูน

๒5. นางจินตนา ดิษเย็น สรรพสามิตพื้นที่ลำพูน

๒6. นางสาวจารุวรรณ สิริสว่างเมฆ ธนารักษ์พื้นที่ลำพูน

-๒-

**กระทรวงกลาโหม**

27.พ.ท.กฤษณ์ แสงกล้า (แทน) ผบ.กองกำลังรักษาความสงบเรียบร้อยจ.ลพ

28. พ.อ.สุขเกษม สุทธิวานิช สัสดีจังหวัดลำพูน

**กระทรวงคมนาคม**

29. นายเพียรชัย ดุมดา (แทน) ขนส่งจังหวัดลำพูน

30. นายวรศักดิ์ วงษ์รอด (แทน) แขวงทางหลวงชนบทลำพูน

๓1. นายเสวียง ประดิษฐ์ชัย ผู้อำนวยการแขวงทางหลวงชนบทลำพูน

**กระทรวงพาณิชย์**

32. นายเมธี บัวพึ่ง พาณิชย์จังหวัดลำพูน

**กระทรวงยุติธรรม**

๓3. นางสาวหิรัญญา คำปัด (แทน) ผู้อำนวยการสำนักงานคุมประพฤติจังหวัดลำพูน

๓4. นางบุณรดา แพรอุดม (แทน) ผู้อำนวยการสำนักงานบังคับคดีจังหวัดลำพูน

35. นายธวัช ตันยุวรรธนะ ผู้บัญชาการเรือนจำจังหวัดลำพูน

36. นางสาวจิราพร ทองอยู่คง ผู้อำนวยการสถานพินิจและคุ้มครองเด็ก

และเยาวชน จังหวัดลำพูน

**กระทรวงแรงงาน**

37. นางสาวสลาลีย์ ชัยศิริวงษ์ (แทน) แรงงานจังหวัดลำพูน

38. นายกมลพันธ์ แก้วดี สวัสดิการและคุ้มครองแรงงานจังหวัดลำพูน

39. นางสมบูรรณ์ แก้วล่า (แทน) จัดหางานจังหวัดลำพูน

๔0. นายทองสุข ขัตินนท์ (แทน) ประกันสังคมจังหวัดลำพูน

๔1. นางณัฐมน ปัทมะสุคนธ์ ผู้อำนวยการสำนักงานพัฒนาฝีมือแรงงานลำพูน

**กระทรวงการพัฒนาสังคมและความมั่นคงของมนุษย์**

๔2. นางสาวณิชาภัทร เทียนมั่น (แทน) พัฒนาสังคมและความมั่นคงของมนุษย์จังหวัดลำพูน

๔3. นางวิรยา สนิทวาที ผู้อำนวยการศูนย์การเรียนรู้การพัฒนาสตรีและ

ครอบครัวฯ

๔4. นางสาวพลอยพรรณ พลอยทับทิม ผู้อำนวยการศูนย์พัฒนาราษฎรบนพื้นที่สูง

จังหวัดลำพูน

45. นางนลินี โล่ชิงชัยฤทธิ์ หัวหน้าบ้านพักเด็กและครอบครัวจังหวัดลำพูน

46. นายสุกิตติ์ รักชาติ ผู้อำนวยการศูนย์คุ้มครองคนไร้ที่พึ่งจังหวัดลำพูน

**กระทรวงสาธารณสุข**

46. นายวิทยา พลสีลา นายแพทย์สาธารณสุขจังหวัดลำพูน

47. นายสุวิทย์ ขรรค์ชัยณรงค์ (แทน) ผู้อำนวยการโรงพยาบาลลำพูน

-3-

**กระทรวงศึกษาธิการ**

48. นายวิญญู สันติภาพวิวัฒนา ศึกษาธิการจังหวัดลำพูน

49. นายจิรวัฒน์ ปัญญา (แทน) ผอ.สพม. 35

50. นายสุวิทย์ มุกดาภิรมย์ ผอ.สนง.เขตพื้นที่การศึกษาประถมศึกษาลำพูน เขต ๑

๕1. นายลิขสิทธิ ผลจันทร์งาม (แทน)ผอ.สนง.เขตพื้นที่การศึกษาประถมศึกษาลำพูน เขต ๒

๕2. นายนรินทร์ ปารมี ผู้อำนวยการสำนักงาน กศน.จังหวัดลำพูน

53. นายกนกที บุญมากาศ ผู้อำนวยการโรงเรียนส่วนบุญโญปถัมภ์ฯ

54. นายรุ่งโรจน์ อาริยะ (แทน) ผู้อำนวยการวิทยาลัยเทคนิคลำพูน

55. นายสืบสกุล นามวงษ์พรม (แทน) ผู้อำนวยการวิทยาลัยเกษตรและเทคโนโลยีลำพูน

56. นายชัชวาล มูลศรี (แทน) ผู้อำนวยการวิทยาลัยการอาชีพป่าซาง

57. นายธวัช แก้วศรีพจน์ (แทน) ผู้อำนวยการวิทยาลัยการอาชีพบ้านโฮ่ง

58. นายอัมรินทร์ พันธ์วิไล (แทน) ผู้อำนวยการศูนย์การศึกษาพิเศษประจำ

จังหวัดลำพูน

59. นางกวีพันธุ์ ฟองคำ (แทน) ผู้อำนวยการโรงเรียนราชประชานุเคราะห์ 26

60. นายประเด่น แบนปิง รองผู้อำนวยการวิทยาลัยสงฆ์ลำพูน

**กระทรวงการท่องเที่ยวและกีฬา**

61. นายก่อพงศ์ นำบุญจิตต์ ผอ.สำนักงานการกีฬาแห่งประเทศไทยจังหวัดลำพูน

62. นางวรรณา ผุสดี ท่องเที่ยวและกีฬาจังหวัดลำพูน

**กระทรวงวัฒนธรรม**

63. นางสิริยา บุญญศิริพฤกษ์ วัฒนธรรมจังหวัดลำพูน

64. นางเบญภรณ์ ผลประเสริฐ หัวหน้าพิพิธภัฑสถานแห่งชาติหริภุญไชย

**กระทรวงอุตสาหกรรม**

65. นายอุดม สอนจิตต์ อุตสาหกรรมจังหวัดลำพูน

**กระทรวงทรัพยากรธรรมชาติและสิ่งแวดล้อม**

66. นายเมืองแมน เกิดนานา ผู้อำนวยการสำนักงานทรัพยากรธรรมชาติ

และสิ่งแวดล้อมจังหวัดลำพูน

67. นายมนตรี ปลูกปัญญา ป่าจังหวัดลำพูน

68. นายปิยะ นวพันธุ์ (แทน) ผู้อำนวยการสำนักงานทรัพยากรน้ำภาค 1

**กระทรวงดิจิทัลเพื่อเศรษฐกิจและสังคม**

69. นางเกื้อพร รัตนคำ สถิติจังหวัดลำพูน

70. นายจรัญ เตจ๊ะสืบ ผู้อำนวยการสถานีอุตุนิยมวิทยาลำพูน

**กระทรวงพลังงาน**

71. นางศศิธร สรณถาวรกุล พลังงานจังหวัดลำพูน

-4-

**สำนกนายกรัฐมนตรี**

72. พ.อ.โรมรัน ชูก้าน รอง ผอ.รมน.จังหวัด ล.พ.

73. นายชีวิน ศรัทธา ประชาสัมพันธ์จังหวัดลำพูน

74. นางสาวมัณฑนา อาษากิจ ผู้อำนวยการสถานีวิทยุกระจายเสียงแห่ง

ประเทศไทยจังหวัดลำพูน

75. นางสาวอมรรัตน์ ศรีพฤกษ์ (แทน) นายสถานีวิทยุ อ.ส.ม.ท.ลำพูน

**สำนักงานพระพุทธศาสนาแห่งชาติ**

76. นางจุรีรัตน์ ใจแข็ง ผู้อำนวยการสำนักงานพระพุทธศาสนาจังหวัดลำพูน

**สำนักงานตำรวจแห่งชาติ**

77. พ.ต.อ.มาโนช อนันต์ฤทธิ์กุล ผู้บังคับการตำรวจภูธรจังหวัดลำพูน

78. พ.ต.ต.สุริยา ไชยนาน สารวัตรตรวจคนเข้าเมืองจังหวัดลำพูน

**สำนักงานอัยการสูงสุด**

79. นางผุสดี สุวรรณมงคล อัยการจังหวัดลำพูน

80. นางนาตยา สาลักษณ์ อัยการคดีเยาวชนและครอบครัวจังหวัดลำพูน

81. นางกรวิพา จันทโรทัย อัยการจังหวัดคุ้มครองสิทธิและช่วยเหลือ

ทางกฎหมายและการบังคับคดีจังหวัดลำพูน

**หน่วยงานรัฐวิสาหกิจ**

82. นายนพดล ปั้นรัตน์ ผู้จัดการการประปาส่วนภูมิภาค สาขาลำพูน

83. นางดลชัย สุขเกษม โทรศัพท์จังหวัดลำพูน

84. นายสุรพงษ์ เหลี่ยมแฉ่ง ผู้จัดการสำนักงานบริการลูกค้า กสท. ลำพูน

85. นายอนุรัตน์ บุญศรี ผู้อำนวยการสำนักงานนิคมอุตสาหกรรมฯ

86. นายอธิวัฒน์ โรจนโสทร ผู้อำนวยการสำนักงาน ธ.ก.ส. จังหวัดลำพูน

**อำเภอ**

87. นายชาตรี กิตติธนดิตถ์ นายอำเภอเมืองลำพูน

88. นายยงยุทธ สุขศิริ นายอำเภอป่าซาง

89. นายโยธิน ประสงค์ความดี นายอำเภอแม่ทา

90. นายสมาน กองแก้ว นายอำเภอบ้านโฮ่ง

91. นายณัฏฐภัค อะโนต๊ะ (แทน) นายอำเภอลี้

92. นายเลิศศักดิ์ ทับผึ้ง นายอำเภอทุ่งหัวช้าง

93. นายสิทธศักดิ์ พรหมรัตนสรณ นายอำเภอบ้านธิ

94. นางสุพัตรา นิ่มกุล นายอำเภอเวียงหนองล่อง

- 5 –

**สถานีตำรวจภูธร**

95. พ.ต.อ.วิชา กันทาสุข ผู้กำกับการสถานีตำรวจภูธรป่าซาง

96. พ.ต.ท.จินดา มณีเนตร (แทน) ผู้กำกับการสถานีตำรวจภูธรแม่ทา

97. พ.ต.อ.ดรณภพ ศิริชัย ผู้กำกับการสถานีตำรวจภูธรบ้านโฮ่ง

98. พ.ต.อ.ณรงค์ หมื่นอภัย ผู้กำกับการสถานีตำรวจภูธรลี้

99. พ.ต.อ.กฤษฎิ์ธีระ วิริยะเสรี ผู้กำกับการสถานีตำรวจภูธรทุ่งหัวช้าง

100. พ.ต.อ.ประสิทธิ์ สมใจประสงฆ์ ผู้กำกับการสถานีตำรวจภูธรบ้านธิ

101. พ.ต.อ.มาโนช สุดสวาสดิ์ ผู้กำกับการสถานีตำรวจภูธรเวียงหนองล่อง

102. พ.ต.ท.สัมฤทธิ์ แสนสุวรรณ์ (แทน) ผู้กำกับการสถานีตำรวจภูธรเหมืองจี้

๑03. พ.ต.อ.ปิยพงษ์ ชำนาญ ผู้กำกับการสถานีตำรวจภูธรทากาศ

๑04. พ.ต.อ.พัฒนพงษ์ ขำแก้ว ผู้กำกับการสถานีตำรวจภูธรนิคมอุตสาหกรรม ภาคเหนือ

**ราชการส่วนท้องถิ่น**

105. นายกำธร เนตรผาบ (แทน) นายกองค์การบริหารส่วนจังหวัดลำพูน

106. นายสุรพงศ์ นาตะโย (แทน) นายกเทศมนตรีเมืองลำพูน

107. นายสมชาย แจ่มทวีกุล นายกสมาคมกำนันผู้ใหญ่บ้านจังหวัดลำพูน

**องค์กรอิสระ**

108. นายสุพจน์ กันทรัญ (แทน) ผู้อำนวยการสำนักงาน กกต.ประจำจังหวัดลำพูน

109. นางสาวคัทลียา เงินอินต๊ะ (แทน) ผู้อำนวยการสำนักงาน ปปช.ประจำจังหวัดลำพูน

**องค์กรเอกชน**

110. นายประเสริฐ ตาน้อย (แทน) ประธานหอการค้าจังหวัดลำพูน

111 นางสาวมิ่งขวัญ เจียวัฒนะ (แทน) หัวหน้าสำนักงานสภาเกษตรจังหวัดลำพูน

**หน่วยงานที่เกี่ยวข้อง**

112. นายเอกพงษ์ จันทึง (แทน) ผอ.ศูนย์การศึกษามหาวิทยาลัยเชียงใหม่

“หริภุญชัย” จังหวัดลำพูน

**ผู้เข้าร่วมประชุม**

113. นายอนันต์ สีแดง ผอ.ททท.สำนักงานลำปาง

**สำนักงานจังหวัดลำพูน**

๑14. นายโกสินทร์ นิยกิจ ผู้อำนวยการกลุ่มงานยุทธศาสตร์และข้อมูลฯ

115. นางสาวสุดาทิพย์ มูลอ้าย ผู้อำนวยการกลุ่มงานศูนย์ดำรงธรรมจังหวัดลำพูน

๑16. นางสาวตรีพร ชาติแสนปิง ผู้อำนวยการกลุ่มงานทรัพยากรบุคคล

๑17. นายเจิดศักดิ์ เปลี่ยนแปลงศรี ผู้อำนวยการกลุ่มงานอำนวยการ

๑18. นางสาวอรุณี โปธา หัวหน้าหน่วยตรวจสอบภายใน

๑19. นายสรายุทธ มหาไม้ นักจัดการงานทั่วไปชำนาญการ

- 6 -

**ที่ทำการปกครองจังหวัดลำพูน**

120. นายภัทรพล ผัดดวงธรรม ป้องกันจังหวัดลำพูน

121. นางจงดี ฟูพงศ์ศิริพันธ์ เสมียนตราจังหวัดลำพูน

**ภาคประชาสังคม**

122. นายประเสริฐ ตาน้อย ผู้แทนองค์กรภาคธุรกิจ

- 7 -

**ผู้ไม่มาประชุม**

1. ผอ.การยางแห่งประเทศไทยย สาขาลำพูน

2. ผู้อำนวยการศูนย์ขยายพันธ์พืชที่ 8 จังหวัดลำพูน

3. หัวหน้าสำนักงานกองทุนฟื้นฟูฯ

4. หัวหน้าฝ่ายบริหารศุลกากรที่ 2

5. ผู้อำนวยการสำนักงานเจ้าท่าภูมิภาคสาขาเชียงใหม่

6. ยุติธรรมจังหวัดลำพูน

7. ศูนย์ปฏิบัติการคดีพิเศษ เขตพื้นที่ 5

8. ผู้จัดการสถานธนานุเคราะห์ 36

9. ผู้อำนวยการโรงเรียนจักรคำคณาทร จังหวัดลำพูน

10. ผู้อำนวยการโรงเรียนอนุบาลลำพูน

11. ผู้อำนวยการวิทยาลัยเทคโนโลยีหมู่บ้านครูฯ

12. ผู้อำนวยการศูนย์ส่งเสริมและควบคุมไฟป่า ภาคเหนือที่ 1

13. ผู้อำนวยการสำนักงานส่งเสริมวิสาหกิจขนาดกลางฯ

14. ผู้กำกับฝ่ายอำนวยการตำรวจภูธรจังหวัดลำพูน

15. รส.3 ลำพูน (สันติบาล)

16. ผู้จัดการองค์การตลาด กระทรวงมหาดไทย

17. ผู้จัดการการไฟฟ้าส่วนภูมิภาค จังหวัดลำพูน

18. หัวหน้าไปรษณีย์ลำพูน

19. ผู้อำนวยการสำนักงานธนาคารออมสิน เขตลำพูน

20. ผู้จัดการธนาคารกรุงไทย สาขาลำพูน

21. ผู้จัดการธนาคารอาคารสงเคราะห์

22. ผู้จัดการธนาคารพัฒนาวิสาหกิจฯ สาขาลำพูน

23. ผู้จัดการธนาคารอิสลาม สาขาลำพูน

24. ผู้กำกับการสถานีตำรวจภูธรอำเภอเมือง

25. สารวัตรสถานีตำรวจภูธรก้อ

26. ประธานสมาคมสันนิบาตเทศบาล (นายกเทศมนตรีตำบลมะเขือแจ้)

27. ผู้แทน อบต.จังหวัด (นายกองค์การบริหารส่วนตำบลเวียงกานต์)

28. ผู้อำนวยการสำนักตรวจเงินแผ่นดินจังหวัดลำพูน

29. สมาชิกพัฒนาการเมืองจังหวัด

30. กรรมการธรรมาภิบาลจังหวัดลำพูน

31. ประธานกรรมการจริยธรรมประจำจังหวัดลำพูน

32. ประธานสภาวัฒนธรรมจังหวัดลำพูน

33. ประธานสภาอุตสาหกรรมจังหวัดลำพูน

34. ประธานชมรมธนาคารจังหวัดลำพูน

35. ผู้อำนวยการสำนักบริหารพื้นที่อนุรักษ์ที่ 16

36. ผู้อำนวยการศูนย์การศึกษามหาวิทยาลัยธนบุรี

- 8 –

37. ผู้อำนวยการศูนย์ป้องกันและบรรเทาสาธารณภัยเขต 10 ลำปาง

38. ผู้จัดการ บริษัทกลางคุ้มครองผู้ประสบภัยจากรถ จำกัด สาขาลำพูน

39. จ่าจังหวัดลำพูน

40. ผู้แทนองค์กรภาคประชาสังคม

-9-

**เริ่มประชุมเวลา** **09.00 น.**

**เรื่องก่อนระเบียบวาระ ๑. การสวดมนต์และการบรรยายธรรมโดยพระครูปลัดสิริมงคล ถิรญาโณ**

**เจ้าอาวาส วัดทาสบเมย ตำบลทาขุมเงิน อำเภอแม่ทา จังหวัดลำพูน**

เจริญพรผู้ว่าราชการจังหวัดลำพูน รองผู้ว่าราชการจังหวัดลำพูน หัวหน้าส่วนราชการประจำจังหวัดลำพูนทุกท่าน อาตมาขอแสดงธรรม 3 ข้อได้แก่ข้อที่ 1 การศึกษาปฏิบัติธรรม ข้อที่ 2 การกระทำบุญกุศล ข้อที่ 3 การกระทำตนให้เป็นผู้มีความกตัญญูกตเวที ประการที่ ๑ การศึกษาปฏิบัติธรรมในฐานะที่เราเป็น ชาวพุทธ จะต้องศึกษาและปฏิบัติตามหลักธรรมคําสอนของพระพุทธศาสนา ธรรมคำสอนในพระพุทธศาสนานั้นมี 84,000 พระธรรมขันธ์ กล่าวโดยย่อนั้นมีอยู่ 3 ประการ ได้แก่การละเว้นจากความชั่ว การทำแต่ความดี การมีจิตใจที่บริสุทธิ์ หากกล่าวโดยสรุปเหลือเพียงประการเดียวนั้นก็คือ ความไม่ประมาท ข้อที่ 2 การกระทำบุญกุศล มีคำกล่าวได้กล่าวไว้อย่างน่าคิดว่า มีแล้วหมดคือทรัพย์มีแล้วดับคือวิญญาณ มีแล้วทรมานคือสังขาร ส่วนมีแล้วยั่งยืนนานคือบุญกุศล คุณงามความดีเพราะเป็นสิ่งที่ตกน้ำไม่ไหลตกไฟไม่ไหม้ โจรลักนำไปไม่ได้ การให้ทานบ่อยๆ สามารถทำให้เรานั้นกำจัดความโลภในจิตใจ และได้รับอานิสงส์คือทำให้เป็นผู้ร่ำรวย ด้วยโภคทรัพย์ ใครที่รักษาศีลบ่อยๆ ก็จะทำให้เป็นผู้ที่มีความหล่อความสวย ข้อที่ 3 การกระทำตนให้เป็นผู้ที่มีความกตัญญูกตเวที ความกตัญญูกตเวทีเป็นเครื่องหมายของความดี สิ่งที่เราจะต้องกตัญญูตามหลักของพระสัมมาสัมพุทธเจ้า มี 5 ประการได้แก่ 1 การกตัญญูต่อบุคคล 2 กตัญญูต่อสัตว์ 3 กตัญญูต่อสิ่งของ 4 กตัญญูต่อบุญกุศล 5 กตัญญูต่อตนเอง ในที่นี้จะกล่าวถึงการกตัญญูกตเวทีต่อบิดามารดา ซึ่งเป็นพระในบ้าน ซึ่งเป็นพระพรหม พระเทพ พระครูบาอาจารย์ และก็เป็นพระอรหันต์ ที่ท่านนั้นได้เสียสละแรงกายแรงใจ เลี้ยงดูอุปการะเสียสละ สั่งสอน สนับสนุน ส่งเสริมจนเราได้ ส่องแสง สรุปธรรมะที่ให้ในวันนี้เป็นสาระธรรมนำชีวิต ขออาราธนาคุณพระศรีรัตนตรัย มีพระพุทธ พระธรรม พระสงฆ์ บารมีของพระบรมธาตุเจ้าหริภุญชัย พระนางเจ้าจามเทวี ครูบาเจ้าศรีวิชัย กุศลผลบุญทั้งหลาย จงมารวมกันเป็นตบะเดชะ ปกปักรักษาให้ ทุกท่านตลอดจนครอบครัว จงประสพสุขพลบุญ พุทธคุณคุ้มครอง จิตใจอย่าได้หม่นหมอง ให้เงินทองไหลมาเทมา ให้ชีวิตสำราญการงานก้าวหน้า ปราศจากโรคาทุกเวลาตลอดไป เจริญพรเจริญธรรม สาธุ

**2.** พิธีมอบเกียรติบัตรยกย่องเชิดชูเกียรติปูชนียบุคคลด้านภาษาไทย ผู้ใช้ภาษาไทยดีเด่น ผู้มีคุณูปการต่อการใช้ภาษาไทย และเยาวชนผู้ใช้ภาษาไทยดีเด่นที่มีความสามารถด้านการพูด การอ่าน การเขียน ประจำปี 2562

วัฒนธรรมจังหวัดลำพูน **จังหวัดลำพูนโดยสำนักงานวัฒนธรรมจังหวัดลำพูน จะได้มอบเกียรติบัตรยกย่องเชิดชูเกียรติ จำนวน 2 โครงการ ได้แก่โครงการที่ 1 โครงการส่งเสริมและเผยแพร่ ค่านิยมและความเป็นไทย ประจำปีงบประมาณ 2562 โดยมีวัตถุประสงค์เพื่อส่งเสริมค่านิยม ส่งเสริมให้เยาวชนตลอดจนประชาชน คุณค่าและความสำคัญของภาษาไทยเป็นแบบอย่างที่ดี ในการใช้ภาษาในสังคมไทย ภาษาถิ่นได้อย่างถูกต้องเหมาะสม คณะกรรมการส่งเสริมและเผยแพร่ค่านิยมความเป็นไทย**

-10-

**จังหวัดลำพูน ประจำปีงบประมาณ 2562 ได้ทำการคัดเลือกปูชนียบุคคลด้านภาษาไทย ผู้ใช้ภาษาไทยดีเด่น ผู้ใช้ภาษาถิ่นดีเด่น ผู้มีคุณูปการต่อการใช้ภาษาไทย และเยาวชนผู้ใช้ภาษาไทยดีเด่น ที่มีความสามารถในการพูด การอ่านการเขียน เพื่อเป็นการยกย่องเชิดชูเกียรติปูชนียบุคคลด้านภาษาไทยดีเด่น จึงขอเรียนเชิญผู้ว่าราชการจังหวัดลำพูนได้มอบเกียรติบัตรยกย่องเชิดชูเกียรติให้แก่บุคคลดังนี้ 1. ปูชนียบุคคลด้านภาษาไทยได้แก่ นางสายตา ปาลี**

**2. ผู้ใช้ภาษาไทยดีเด่นได้แก่ นางสาวอมรรัตน์ ศรีพฤกษ์**

**3. ผู้ใช้ภาษาไทยถิ่นดีเด่นได้แก่ นายบุญเพลิน ยาวิชัย**

**4. ผู้มีคุณูปการต่อการใช้ภาษาไทย ได้แก่ นายขวัญชัย สุรินทร์ศรี**

**5. เยาวชนผู้มีการใช้ภาษาไทยดีเด่น ด้านการพูดได้แก่ นายรัฐนันท์ อนันตกุล โรงเรียนจักรคําคณาทรจังหวัดลําพูน**

**6. เยาวชนผู้ใช้ภาษาไทยดีเด่น ที่มีความสามารถด้านการอ่าน ได้แก่นายรัชเศรษฐ์ บุญดีเวียง โรงเรียนทุ่งหัวช้างวิทยาคม**

**7. เยาวชนผู้ใช้ภาษาไทยดีเด่นที่มีความสามารถด้านการเขียน ได้แก่นายศุภวิชญ์ ยอดแก้ว โรงเรียนแม่ตืนวิทยาคม**

**3.** พิธีมอบเกียรติบัตรการแข่งขันทำอาหารพื้นบ้าน และการประกวดภาพถ่าย ส่งเสริมคุณค่า สืบฮีตสานฮอย ประเพณีปี๋ใหม่เมืองหละปูน ประจำปี 2562

วัฒนธรรมจังหวัดลำพูน **โครงการที่ 2 เป็นกิจกรรมสื่อสานประเพณีล้านนา ฟื้นคุณค่าสู่ชุมชนเพื่อ การท่องเที่ยวเชิงวัฒนธรรม ประจำปี 2562 ภายใต้โครงการเสริมสร้างเอกลักษณ์และอัตลักษณ์ การท่องเที่ยวกลุ่มจังหวัดภาคเหนือตอนบน 1 โดยสำนักงานวัฒนธรรมจังหวัดลำพูนร่วมกับกลุ่มจังหวัดภาคเหนือตอนบน 1 พิพิธภัณฑสถานแห่งชาติหริภุญไชย และสภาวัฒนธรรมจังหวัดลำพูน ได้จัดงานสืบสานประเพณีสงกรานต์ ปีใหม่เมืองในระหว่างวันที่ 11-17 เมษายน 2562 ณ พิพิธภัณฑสถานแห่งชาติหริภุญไชย ซึ่งในกิจกรรมดังกล่าว มีการส่งเสริมฟื้นฟูมรดกทางวัฒนธรรม จังหวัดลำพูนได้จัดการแข่งขันทำอาหารพื้นบ้าน ได้แก่ห่อนึ่งไก่ แกงฮังเล และไส้อั่วโบราณ และการประกวดภาพถ่ายในหัวข้อสืบฮีต สานฮอย ปีใหม่เมืองหละปูน 2562 เพื่อส่งเสริมให้ประชาชนอนุรักษ์ศิลปวัฒนธรรมพื้นบ้าน และส่งเสริมการท่องเที่ยวของจังหวัดลำพูน เพื่อเป็นขวัญและกำลังใจให้แก่ผู้เข้าร่วมการแข่งขัน ขอเรียนเชิญท่านผู้ว่าราชการจังหวัดลำพูน ได้ให้เกียรติ มอบเกียรติบัตรให้แก่ผู้ ได้รับรางวัลการแข่งขัน ทำอาหารพื้นบ้าน และการประกวดภาพถ่าย ดังนี้**

**1. การแข่งขันประกวดทำอาหารพื้นบ้านจำนวน 3 รายการได้แก่ การทำห่อนึ่งไก่ชนะเลิศได้แก่ทีมบ้านเอื้ออาทรเหมืองง่า รองชนะเลิศอันดับ 1 ได้แก่ทีมข้าวกำปอ รองชนะเลิศอันดับ 2 ได้แก่สืบฮีตสานฮอยของกินลำ**

**การทําแกงฮังเลชนะเลิศได้แก่ครัวริมเหมือง รองชนะเลิศอันดับ 1 ได้แก่ทีมสาวสาวสาว รองชนะเลิศอันดับ 2 ได้แก่ทีมสวนภากร รางวัลชมเชยได้แก่ทีมบ้านเอื้ออาทรเหมืองง่า**

-11-

**การทำไส้อั่วโบราณชนะเลิศได้แก่ทีมทำไส้อั่วโบราณปูน รองชนะเลิศอันดับ 1 ได้แก่ทีมบ้านเอื้ออาทรเหมืองง่า 2 การประกวดภาพถ่ายสืบฮีต สานฮอยปีใหม่เมืองหละปูน 2562 ชนะเลิศได้แก่นายธิติพงศ์ บุตรตากุล รองชนะเลิศอันดับ 1 ได้แก่นายธนกฤต ศรีคำอ้าย รองชนะเลิศอันดับ 2 ได้แก่นายเกียรติพงษ์สีธง รางวัลชมเชยจำนวน 2 รางวัลได้แก่ 1. นายภากร เจริญสุข 2. นายธนาคารพันธุ์วาจา**

**4.พิธีมอบเงินรางวัลแก่นักกีฬาที่ได้รับเหรียญรางวัลการแข่งขันกีฬาเยาวชน แห่งชาติ ครั้งที่ 35 ณ จังหวัดบุรีรัมย์**

**การกีฬาจ.ลพ.** ตามที่จังหวัดลำพูนโดยสำนักงานการกีฬาแห่งประเทศไทยจังหวัดลำพูน สมาคมการกีฬาแห่งประเทศไทยจังหวัดลำพูน ได้ส่งนักกีฬาเข้าร่วมการแข่งขันกีฬาเยาวชนแห่งชาติ ครั้งที่ 35 บุรีรัมย์เกมส์ ระหว่างวันที่ 10- 20 พฤษภาคม 2562 ณ จังหวัดบุรีรัมย์ โดยจังหวัดลำพูนได้ส่งนักกีฬาเข้าร่วมการแข่งขันทั้งสิ้นจำนวน 18 ชนิดกีฬา ประกอบด้วยนักกีฬา 144 คน ผู้ฝึกสอน 62 คน รวม 206 คน บัดนี้การแข่งขันกีฬาดังกล่าวได้เสร็จสิ้นเป็นที่เรียบร้อยแล้ว จังหวัดลำพูนทำผลงานได้ 7 เหรียญทอง 1 เหรียญเงิน 8 เหรียญทองแดง เป็นอันดับที่ 30 ของประเทศ และอันดับที่ 5 ของ 15 จังหวัดภาคเหนือ เพื่อเป็นขวัญและกำลังใจให้แก่นักกีฬาที่สร้างชื่อเสียงให้แก่จังหวัดลำพูน ขอกราบเรียนเชิญผู้ว่าราชการจังหวัดลำพูน ให้เกียรติมอบเงินรางวัลที่ได้รับการสนับสนุนจากมูลนิธิเพื่อการพัฒนากีฬาจังหวัดลำพูน และสมาคมกีฬาแห่งจังหวัดลำพูน แก่นักกีฬาที่ได้รับเหรียญรางวัลจากการแข่งขันดังนี้

1. เด็กหญิงสิรินดา พันสถา นักกีฬาเพาะกายหญิง ผลงานการแข่งขันได้รับ 3 เหรียญทอง ได้รับเงินรางวัลทั้งสิ้น 24,000 บาท และใบประกาศเกียรติคุณนักกีฬายอดเยี่ยม

2. นางสาวปัทมาพร หวยย้อย นักกีฬาเรือพาย ผลงานการแข่งขัน 1 เหรียญทองได้รับเงินรางวัล 8,000 บาทพร้อมใบประกาศเกียรติคุณนักกีฬายอดเยี่ยม

3. นางสาวดาราพร คำกวง นักกีฬาวูซู ผลงานการแข่งขัน 1 เหรียญทองได้รับเงินรางวัล 8,000 บาท และใบประกาศเกียรติคุณนักกีฬายอดเยี่ยม

4. นางสาวกัญญารัตน์ นุชสูงเนิน นักกีฬากรีฑา ผลงานการแข่งขัน 1 เหรียญทองได้รับเงินรางวัล 8,000 บาท

5. นางสาวมัชฌิมา ปัญญาคำ นักกีฬายูยิตสู ผลงานการแข่งขัน 1 เหรียญทองได้รับเงินรางวัล 8,000 บาท

6. นายปิยะพันธ์ น้อยแกะเปอ นักกีฬาวูซู ผลงานการแข่งขัน 1 เหรียญเงินได้รับเงินรางวัล 5,000 บาท

7. เด็กหญิงนันทพร สุขมีสี นักกีฬาเพาะกายหญิงผลงานการแข่งขัน 2 เหรียญทองแดง ได้รับเงินรางวัล 6,000 บาท

8. นายธีรโชติ ธรรมตา นักกีฬามวยไทยสมัครเล่น ผลงานการแข่งขัน 1 เหรียญทองแดงได้รับเงินรางวัล 3,000 บาท

-12-

9. นายจันสิทธิ์ มือแปล นักกีฬามวยไทยสมัครเล่นผลการแข่งขัน 1 เหรียญทองแดงได้รับเงินรางวัล 3,000 บาท

10. นายจักรพงษ์ คุ้มครองภัย นักกีฬามวยไทยสากลสมัครเล่น ผลการแข่งขัน 1 เหรียญทองแดงได้รับเงินรางวัล 3,000 บาท

11. นายพิทยุตม์ ตะวันนา นักกีฬาวูซู ผลการแข่งขัน 1 เหรียญทองแดงได้รับเงินรางวัล 3,000 บาท

12. นายชัยวิชิต คนฟู นักกีฬากรีฑาผลการแข่งขัน 1 เหรียญทองแดงได้รับเงินรางวัล 3,000 บาท

13. ทีมกีฬาฟุตซอลบอล ผลงานการแข่งขัน 1 เหรียญทองแดง ได้รับเงินรางวัล 30,000 บาท

14. นางสาวธนัชตา ริมประสิทธิ์ ผู้ฝึกสอนนักกีฬาเพาะกายได้รับ ใบประกาศเกียรติคุณ ผู้ฝึกสอนกีฬายอดเยี่ยม

**5. พิธีมอบเกียรติบัตรการแข่งขันฝีมือคนพิการแห่งชาติ ครั้งที่ 9**

**พัฒนาฝีมือแรงงาน** สืบเนื่องมาจากกรมพัฒนาฝีมือแรงงานกระทรวงแรงงาน ได้ดำเนินการจัดการแข่งขันฝีมือคนพิการ แห่งชาติครั้งที่ 9 ระหว่างวันที่ 24- 26 เมษายน 2562 ณ อาคารศูนย์แสดงสินค้าอิมแพค เมืองทองธานี โดยมีวัตถุประสงค์ส่งเสริมและสนับสนุนให้ คนพิการได้มีการพัฒนาฝีมือด้านอาชีพ ยกระดับฝีมือมาตรฐานคนพิการให้สูงขึ้น และพัฒนาไปสู่มาตรฐานสากล รวมทั้งยกฐานะทางเศรษฐกิจและสังคมของคนพิการ ตลอดจนเปิดโอกาสให้คนพิการได้แสดงความสามารถเป็นที่ยอมรับของประชาชนทั่วไป เพื่อให้สังคมได้มองเห็นคุณค่าความสามารถและให้โอกาสแก่คนพิการ ในการประกอบอาชีพการแข่งขันฝีมือแรงงานคนพิการแห่งชาติ ครั้งนี้จัดให้มีการแข่งขัน 20 สาขา โดยสถาบันพัฒนาฝีมือแรงงาน 10 ลำปาง สถาบันพัฒนาฝีมือแรงงาน 19 เชียงใหม่ สถาบันพัฒนาฝีมือแรงงาน 20 เชียงราย สำนักงานพัฒนาฝีมือแรงงานลําพูน สำนักงานพัฒนาฝีมือแรงงานพะเยา และสำนักงานพัฒนาฝีมือแรงงานแม่ฮ่องสอน ดำเนินการประสานส่งผู้พิการเข้าคัดเลือก เพื่อเป็นตัวแทนภาคเหนือตอนบนเข้าร่วมการแข่งขัน จำนวน 20 สาขา จังหวัดลำพูน โดยสำนักงานพัฒนาฝีมือแรงงานลําพูน เป็นตัวแทนภาคเหนือตอนบน ให้ดำเนินการ คัดเลือกคนพิการเข้าแข่งขันจำนวน 3 สาขา จากการแข่งขันในครั้งนี้ผู้พิการจากจังหวัดลำพูน ได้รับรางวัลชมเชยจำนวน 1 สาขา จึงขอเรียนเชิญผู้ว่าราชการจังหวัดลำพูน ได้ให้เกียรติมอบเกียรติบัตร เพื่อเป็นขวัญและกำลังใจให้แก่ผู้พิการที่เข้าร่วม การแข่งขันและหน่วยงานที่ให้การสนับสนุน ดังนี้

1. นายสุบรรณ อุดนันท์ จากโรงเรียนราชประชานุเคราะห์ 26 จังหวัดลำพูน เข้าร่วมการแข่งขันสาขาประดิษฐ์เครื่องปั้นดินเผา ได้รับรางวัลชมเชย พร้อมเงินรางวัล 3,000 บาท

2. นายสมชาย อภิวงค์ จากศูนย์การศึกษาพิเศษประจำจังหวัดลำพูน เข้าร่วมการแข่งขันในการพิมพ์เอกสารด้วยโปรแกรม microsoft word

-13-

3. นางสาวจันทนี มินมุนิน ประกอบอาชีพอิสระ เข้าร่วมการแข่งขันตัดเย็บเสื้อผ้าบุรุษ หน่วยงานที่สนับสนุนการแข่งขันและผู้ฝึกซ้อม มีรายนามดังต่อไปนี้ 1. สาขาประดิษฐ์เครื่องปั้นดินเผา นายประพันธ์ โพธิยา ผู้อำนวยการโรงเรียนราชประชานุเคราะห์ 26 จังหวัดลำพูน สนับสนุนวัสดุอุปกรณ์และสถานที่ฝึกซ้อม

2. สาขาพิมพ์เอกสารด้วยโปรแกรม microsoft word นายอัมรินทร์ พันธ์วิไล ผู้อำนวยการศูนย์การศึกษาพิเศษประจำจังหวัดลำพูน

3. สาขาตัดเย็บเสื้อผ้าบุรุษ นางกลิ่นขจร สุพรรณพัง ครูฝึกฝีมือแรงงานระดับ ช3 สำนักงานพัฒนาฝีมือแรงงานลําพูน

**6. พิธีมอบใบประกาศเกียรติคุณให้แก่อำเภอและหมู่บ้านที่ส่งเสริมวินัยการออม ดีเด่นในการขับเคลื่อนโครงการส่งเสริมวินัยการออมกับ กอช. ในระดับพื้นที่**

**ปกครองจังหวัดลำพูน** ด้วยกระทรวงมหาดไทยให้จังหวัดขับเคลื่อนการรับสมัครสมาชิกกองทุนการออมแห่งชาติ กอช. ตั้งแต่ เดือน เดือนมกราคมถึง เดือนกันยายน 2562 โดยกำหนดเป้าหมายให้มีสมาชิกอย่างน้อย 20 คนต่อ 1 หมู่บ้าน ในส่วนของจังหวัดลำพูน มีเป้าหมายทั้งสิ้น 577 หมู่บ้าน รวม 11,540 คน ข้อมูล ณ วันที่ 26 พฤษภาคม 2562 จังหวัดลำพูนมีผู้สมัครเป็นสมาชิกกองทุนการออมแห่งชาติ รวม 6,193 คน คิดเป็นร้อยละ 53.67 เป็นระดับที่ 4 ของประเทศ ซึ่งในเดือนพฤษภาคม อำเภอบ้านธิ ได้ดำเนินการรับสมัครสมาชิกกองทุนการออมแห่งชาติ ครบทุกหมู่บ้าน ของอำเภอทั้ง 36 หมู่บ้าน และมีผู้สมัครมากกว่าหมู่บ้านละ 20 คน เกินเป้าหมายที่กระทรวงมหาดไทยกำหนด รวม 1,041 คน คิดเป็นร้อยละ 144.58 เพื่อเป็นขวัญและกำลังใจแก่คณะทำงานการขับเคลื่อนกองทุนการออมแห่งชาติของอำเภอบ้านธิ ขอกราบเรียนเชิญผู้ว่าราชการจังหวัดลำพูน ได้มอบประกาศเกียรติคุณ แก่ผู้แทนของอำเภอ และผู้แทนของหมู่บ้าน ในพื้นที่อำเภอบ้านธิ ดังนี้

1. นายสิทธศักดิ์ พรหมรัตน์สรณ นายอำเภอบ้านธิ

2. นายบุญเย็น สายก้อน กำนันตำบลบ้านธิ

3. นายสุรินทร์ สินธุบุญ กำนันตำบลห้วยยาบ

**7. พิธีมอบเงินรางวัลให้แก่สถาบันกลุ่มเกษตรกรดีเด่น ประจำปี 2562**

**เกษตรจังหวัดลำพูน** ด้วยสำนักงานเกษตรจังหวัดลำพูนได้ดำเนินการคัดเลือก เกษตรกรบุคคลทางการเกษตร และสถาบันเกษตรกรดีเด่น ระดับจังหวัดประจำปี 2561 ตามนโยบายของกรมส่งเสริมการเกษตร เพื่อเป็นการยกย่องประกาศเกียรติคุณผู้ที่มีผลงานดีเด่น ปรากฏต่อสาธารณชนทั่วไป และผลการคัดเลือกได้แจ้งให้สำนักส่งเสริมการเกษตรที่ 6 จังหวัดเชียงใหม่ คัดเลือกแต่ระดับเขต จะได้รับการคัดเลือกชนะในระดับเขต 6 จังหวัดเชียงใหม่ เป็นผู้แทนในการคัดเลือกระดับประเทศ ได้เข้ารับการคัดเลือกประจำปี 2562 จำนวน 4 กิจกรรม

1. กิจกรรมดีเด่นสาขาอาชีพทำสวน

2. บุคคลทางการเกษตร ประเภทกลุ่มสมาชิกยุวเกษตรกร

-14-

3. บุคคลทางการเกษตรที่เป็นที่ปรึกษา แก่กลุ่มยุวเกษตรกร

4. สถาบันเกษตรกรประเภท กลุ่มยุวเกษตรกร

ซึ่งผลการคัดเลือกบุคลากรทางการเกษตร สถาบันเกษตรกร ในระดับประเทศ ปี2562 จังหวัดลำพูนได้รับรางวัลชนะเลิศ ระดับประเทศทั้ง 4 กิจกรรม กรมส่งเสริมการเกษตรได้อนุมัติเงินรางวัลให้กับ ผู้ที่ได้รับการคัดเลือก ในระดับที่ 1 ถึงระดับที่ 3

ขอความอนุเคราะห์ผู้ว่าราชการจังหวัดลำพูนได้แสดงความยินดีและมอบเงินรางวัลให้ กับผู้ได้รับรางวัลระดับประเทศดังนี้

1. เกษตรกรดีเด่นสาขาอาชีพทำสวน ได้รับรางวัลที่ 2 ระดับประเทศได้แก่ นายดำรง จินะอากาศ หมู่ที่ 1 ตำบลทากาศ อำเภอแม่ทา จังหวัดลำพูน ได้รับเงินรางวัล 8,000 บาท

2. สถาบันเกษตรกรประเภทกลุ่มยุวเกษตรกร ได้รับรางวัลที่ 2 ระดับประเทศได้แก่ กลุ่มยุวเกษตรกรโรงเรียนราชประชานุเคราะห์ 26 จังหวัดลำพูน ตำบลน้ำดิบ อำเภอป่าซาง จังหวัดลำพูน ได้รับเงินรางวัล 8,000 บาท

3. สถาบันเกษตรกรประเภท กลุ่มยุวเกษตรกร ได้รับรางวัลชนะเลิศที่ 1 ระดับประเทศได้แก่ นายฉัตรชัย ดอยพนาวัน สมาชิกกลุ่มยุวเกษตรกรโรงเรียน ราชประชานุเคราะห์ 26 จังหวัดลำพูน ตำบลน้ำดิบ อำเภอป่าซาง จังหวัดลำพูนได้รับเงินรางวัล 14,000 บาทและได้เข้าเฝ้ารับโล่ประทานรางวัลจากพระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว ในงานพระราชพิธีจรดพระนังคัลแรกนาขวัญ เมื่อวันที่ 9 พฤษภาคม 2562 มณฑลพิธีท้องสนามหลวง

4. บุคคลทางการเกษตรที่เป็นที่ปรึกษาแก่กลุ่มยุวเกษตรกร ได้รับรางวัลชมเชยในระดับประเทศได้แก่ กวีพันธ์ ทองคำ ที่ปรึกษากลุ่มยุวเกษตรกร โรงเรียนราชประชานุเคราะห์ 26 จังหวัดลำพูน ตำบลน้ำดิบ อำเภอป่าซาง จังหวัดลำพูน

**8. พิธีมอบใบประกาศเกียรติคุณให้อำเภอที่ไม่เกิดอุบัติเหตุทางถนน ช่วงเทศกาลปีใหม่ 2562**

**หน.สนง.ปภ.จังหวัดลำพูน** ตามแผนปฏิบัติการร่วมป้องกันและลดอุบัติเหตุทางถนนช่วงเทศกาล ปีใหม่ พ. ศ. 2562 จังหวัดลําพูนมีช่วงระยะเวลาดำเนินงาน หาวันที่ 27 ธันวาคม 2561 ถึงวันที่ 2 มกราคม 2562 มีผลการดำเนินงานช่วง 7 วันมีผลสรุปดังนี้ จำนวนอุบัติเหตุ 56 ครั้ง ผู้บาดเจ็บ 56 คน ผู้เสียชีวิต 2 คน ผลการดำเนินงานดังกล่าว ปรากฏว่าอำเภอทุ่งหัวช้าง มีผลการดำเนินงานป้องกันและลดอุบัติเหตุทางถนน ช่วงเทศกาลปีใหม่ 2562 ไม่มีการเกิดอุบัติเหตุไม่มีผู้บาดเจ็บและไม่มีผู้เสียชีวิต ในการนี้ ศูนย์อำนวยการความปลอดภัยทางถนนกลาง โดยปลัดกระทรวงมหาดไทย จัดทำใบประกาศเกียรติคุณ มอบให้แก่อำเภอ ที่มีสถิติผลการดำเนินงานป้องกันและลดอุบัติเหตุทางถนนดีเด่น ช่วงเทศกาลปีใหม่ 2562 เพื่อเป็นการสร้างขวัญและกำลังใจ เชิดชูเกียรติให้กับอำเภอดังกล่าว จึงให้มีการพัฒนาดำเนินงานด้านความปลอดภัยทางถนน ลดสถิติการเกิดอุบัติเหตุทางถนน เพื่อให้ผู้เสียชีวิตจากอุบัติเหตุทางถนนลดลงเป็นศูนย์ จึงขอเรียนเชิญผู้ว่าราชการ

-15-

จังหวัดลำพูน ในฐานะผู้อำนวยการศูนย์ความปลอดภัยทางถนน จังหวัดได้ให้เกียรติมอบใบประกาศเกียรติคุณ ให้แก่อำเภอทุ่งหัวช้าง

**9. พิธีมอบเกียรติบัตร ตำบลที่ปลอดโรคไข้เลือดออกในรอบ 5 ปี (2557-2562)**

สาธารณสุขจ.ลพ. จากสถานการณ์โรคไข้เลือดออกในปัจจุบัน ยังพบมีการรายงานโรคผู้ป่วยไข้เลือดออกอย่างต่อเนื่องในหลายพื้นที่ ซึ่งการป้องกันและควบคุมไข้เลือดออก ได้นั้น ต้องอาศัยการมีส่วนร่วมของทุกภาคส่วนสร้างความตระหนักรู้ของประชาชน ระดมสรรพกำลังของหน่วยงานภาครัฐในพื้นที่ การจัดเตรียมทรัพยากรขององค์กรปกครองส่วนท้องถิ่น สำนักงานสาธารณสุขจังหวัดลำพูนได้มีการวิเคราะห์ และติดตามสถานการณ์โรคไข้เลือดออกอย่างต่อเนื่อง จากข้อมูลทางระบาดวิทยาพบว่า มีหลายพื้นที่สามารถควบคุมและป้องกันโรคไข้เลือดออก ไม่ให้เกิดในพื้นที่ได้

ในปีนี้มีพื้นที่ที่ปลอดไข้เลือดออกในระยะเวลา 1 ปี 16 ตำบล แต่มีพื้นที่พิเศษที่สามารถ ดำเนินการในการควบคุม โรคไข้เลือดออกให้ปลอดไข้เลือดออก ติดต่อกัน 5 ปี ตั้งแต่ปี 2557 ถึงปี 2562 จำนวน 1 ตำบล คือตำบลหนองปลาสะวาย อำเภอบ้านโฮ่ง จังหวัดลำพูน เพื่อเป็นการสร้างขวัญและกำลังใจแก่เจ้าหน้าที่ที่ปฏิบัติงาน ในพื้นที่ และสมควรได้รับการยกย่อง เป็นต้นแบบในการดำเนินการควบคุมโรคไข้เลือดออก สำนักงานสาธารณสุขจังหวัดลำพูน จึงได้ทำเกียรติบัตรแก่ตำบลปลอดไข้เลือดออกอย่างต่อเนื่องเป็นระยะเวลา 5 ปี ขอเรียนเชิญ ผู้ว่าราชการจังหวัดลำพูนได้มอบเกียรติบัตรให้แก่ตำบลหนองปลา สะวาย อำเภอบ้านโฮ่ง จังหวัดลำพูน

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**1.1 ประกาศสำนักพระราชวัง เรื่อง การจัดงานพระราชพิธีบรมราชาภิเษก**

เลขาธิการพระราชวังรับพระบรมราชโองการเหนือเกล้าเหนือกระหม่อม ให้ประกาศให้ทราบโดยทั่วกันว่า ตามที่ พระบาทสมเด็จพระปรเมนทรรามาธิบดี ศรีสินทรมหาวชิราลงกรณฯ พระวชิรเกล้าเจ้าอยู่หัว ได้เสด็จเถลิงถวัลยราชสมบัติ บรมราชาภิเษกเมื่อ วันเสาร์ที่ 4 พฤษภาคม 2562 นั้น ทรงชื่นชมโสมนัสอย่างยิ่ง ที่การพระราชพิธีบรมราชาภิเษก ได้สำเร็จลุล่วงอย่างงดงามสมพระเกียรติ สมเกียรติของประชาชนและประเทศชาติ สมความหวังตั้งใจของประชาชน และสมตามพระราชปรารถนาที่ทรงแสดงความกตัญญูกตเวทิตาต่อพระบาทสมเด็จ พระบรมชนกาธิเบศร มหาภูมิพลอดุลยเดชหาราช บรมนาถบพิตร และสมเด็จ พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยทรงคำนึงถึงพระมหากรุณาธิคุณล้นเกล้าล้นกระหม่อมเสมอมา

จึงทรงพระกรุณาโปรดเกล้าโปรดกระหม่อมให้เชิญพระราชกระแสขอบใจ และชมเชยทุกคนทุกฝ่าย ที่มีส่วนร่วมในการจัดงานพระราชพิธีบรมราชาภิเษกครั้งนี้ ทั้งฝ่ายรัฐบาล ข้าราชการ พลเรือน ทหาร ตำรวจ เจ้าหน้าที่หน่วยราชการ ในพระองค์ จิตอาสา และประชาชน ตลอดจนทุกคนทุกหมู่เหล่าที่มาร่วมพระราช

-16-

พิธีในกรุงเทพฯ และในจังหวัดต่างๆ ทั่วประเทศ รวมถึงในต่างประเทศ ซึ่งได้ส่งใจยินดีชื่นชมมาโดยทั่วกัน

ทรงพระราชดำริว่า ความร่วมมือ ร่วมแรง ร่วมใจ ของทุกคนทุกฝ่าย ได้ทำให้การพระราชพิธีบรมราชาภิเษกดำเนินไปด้วยความเรียบร้อย เป็นระเบียบสง่างาม แสดงให้เห็นถึงศิลปวัฒนธรรมและขนบธรรมเนียมประเพณีอันดีงามและทรงคุณค่าของประเทศไทยได้อย่างกระจ่างลึกซึ้ง ทั้งยังสะท้อนให้เห็นถึงความรักความผูกพันที่ชาวไทยมีต่อสถาบันพระมหากษัตริย์ ต่อพระบาทสมเด็จ พระเจ้าอยู่หัว สมเด็จพระนางเจ้าฯ พระบรมราชินี ตลอดจนพระบรมวงศานุวงศ์ทุกพระองค์ และเป็นอีกครั้งหนึ่งที่ทั่วโลกได้ประจักษ์ชัดถึงความสมัครสมานสามัคคี ของชาวไทย นับว่าท่านทั้งหลายได้เชิดชูคุณค่าและเกียรติยศเกียรติศักดิ์ทั้งของประเทศชาติและประชาชนชาวไทย ได้อย่างยิ่งใหญ่และพิเศษยิ่ง

จึงประกาศให้ทราบโดยทั่วกัน

สำนักพระราชวัง

**1.2 เรื่องแนะนำข้าราชการ**

1. นางนาตยา พุกบุญมี

ตำแหน่ง อัยการจังหวัดคดีเยาวชนแลครอบครัวจังหวัดลำพูน

ตำแหน่งเดิม อัยการจังหวัดคุ้มครองสิทธิและช่วยเหลือทางกฎหมาย และการบังคับคดีจังหวัดแพร่

2. นางกรวิพา จันทโรทัย

ตำแหน่ง อัยการจังหวัดคุ้มครองสิทธิและช่วยเหลือทางกฎหมาย

และการบังคับคดีจังหวัดลำพูน

ตำแหน่งเดิม อัยการจังหวัดประจำสำนักงานอัยการสูงสุด

สำนักงานอัยการจังหวัดนครปฐม

3. นายดลชัย สุขเกษม

ตำแหน่ง โทรศัพท์จังหวัดลำพูน

ตำแหน่งเดิม ผู้ช่วยโทรศัพท์จังหวัดลำพูน ด้านเทคนิค (วิศวกร 9)

**ระเบียบวาระที่ ๒ เรื่องรับรองรายงานการประชุมฯ ครั้งที่ 4/๒๕๖2 เมื่อวันที่ 29 เมษายน ๒๕๖2**

**- ฝ่ายเลขาฯ ได้นำขึ้นเผยแพร่ในเว็บไซต์ www.lamphun.go.th เรียบร้อยแล้ว ตั้งแต่ วันที่ 24 เมษายน ๒๕๖2**

**มติที่ประชุม** รับรองรายงานการประชุม

**ระเบียบวาระที่ ๓ เรื่องเพื่อทราบ**

**๓.1 เรื่อง กิจกรรมสัมพันธ์ของจังหวัดลำพูนในรอบเดือน มีนาคม ๒๕๖2**

**ประชาสัมพันธ์จังหวัดลำพูน** นำเสนอโดยวีดิทัศน์

**มติที่ประชุม** รับทราบ

-17-

**3.2 เรื่อง การรับบริจาคโลหิต**

**นายกเหล่ากาชาด รายงานการรับบริจาคโลหิตของกาชาดจังหวัดลำพูน ประจำเดือนพฤษภาคม 2562 สรุปของเดือนเมษายน มีหน่วยรับบริจาคโลหิตหน่วยใหญ่คือที่นิคมอุตสาหกรรมภาคเหนือ ที่ห้างแจ่มฟ้าได้จัดงานไป คือโครงการท่องเที่ยวปลอดภัยสุขใจได้บุญ ที่อำเภอลี้ จำนวนผู้บริจาค 108 คน หน่วยไม่ได้จากหน่วยใหญ่โดยรวม 607 ราย ทำให้การใช้โลหิตในเดือนเมษายนผ่านไปด้วยดี เดือนพฤษภาคม ได้เดินทางไปรับบริจาคโลหิตที่อำเภอบ้านโฮ่ง ในเดือนพฤษภาคมคาดการณ์อยู่ที่ 716 ราย ในเดือนมิถุนายนจะมีการจัดงานที่แจ่มฟ้าช้อปปิ้งมอลล์ เป็นวันผู้บริจาคโลหิตโลก ในวันศุกร์ที่ 14 มิถุนายน 2562 เวลา 10.00น. ถึง 13.00 น มีกิจกรรมรับบริจาคโลหิตดวงตาอวัยวะ และมอบใบประกาศขอบคุณหน่วยงานที่สนับสนุน รับบริจาคโลหิต เชิญร่วมกับโรงพยาบาลลำพูน ห้างแจ่มฟ้า Shopping Mall ซึ่งผู้บริจาคโลหิตจะได้รับ บริจาค 36 ครั้งขึ้นไป จะได้รับเข็มพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สามารถขอเหรียญกาชาดสมนาคุณได้ ผู้บริจาค 50 ครั้งขึ้นไปจะได้รับเหรียญกาชาดสมนาคุณ ผู้บริจาคเศษ 15 ครั้งขึ้นไปหรือ 100 ครั้งขึ้นไปจะได้รับเหรียญกาชาดสมนาคุณพระราชทาน หน่วยงานที่ร่วม 1,000 คนขึ้นไปจะได้รับประกาศนียบัตร ชั้นสามัญ พระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 3,000 คนขึ้นไปก็จะได้รับชั้นที่ 3 ชั้นที่ 2 และชั้นที่ 1 ตามลำดับ คนที่บริจาคโลหิตจะได้รับสิทธิพิเศษทางการแพทย์และพยาบาล บริจาค 7 ครั้งขึ้นไปจะได้ช่วยค่าห้องพิเศษและค่าอาหาร ครั้งละ 50 เปอร์เซ็นต์ 16 ครั้งขึ้นไปจะได้รับช่วยค่าห้องพิเศษค่าอาหารและค่ารักษาพยาบาล 24 ครั้งขึ้นไปรักษาพยาบาลฟรี**

**มติที่ประชุม** รับทราบ

**หัวหน้าสำนักงานจังหวัด**

ประกาศสํานักนายกรัฐมนตรี เมื่อวันที่ 26 พฤษภาคม 2562 ตามที่ได้มีประกาศสำนักพระราชวัง เรื่องพลเอกเปรม ติณสูลานนท์ ถึงแก่อสัญกรรม รัฐบาลได้รับทราบด้วยความเสียใจอย่างยิ่ง เพื่อเป็นการแสดงความคารวะ และไว้อาลัย จึงเห็นสมควร ประกาศดังต่อไปนี้

1. ให้สถานที่ราชการรัฐวิสาหกิจหน่วยงานของรัฐ และสถานศึกษาทุกแห่งลดธงครึ่งเสา ตั้งแต่วันจันทร์ที่ 27 พฤษภาคม 2562 ถึงวันอาทิตย์ที่ 2 มิถุนายน 2562 เป็นเวลา 7 วัน

2. ให้ข้าราชการพนักงานรัฐวิสาหกิจ และเจ้าหน้าที่ของรัฐ ไว้ทุกข์ตั้งแต่วันจันทร์ที่ 27 พฤษภาคม 2562 ถึงวันจันทร์ที่ 17 มิถุนายน 2562 ยกเว้น วันจันทร์ที่ 3 มิถุนายน 2562 เป็นเวลา 21 วัน สำหรับประชาชนทั่วไปขอให้ พิจารณาดำเนินการตามความเหมาะสม

**3.3 เรื่อง คาดหมายลักษณะอากาศพื้นที่จังหวัดลำพูน**

**ผู้อำนวยการสถานีอุตุนิยมวิทยา** มรสุมตะวันตกเฉียงใต้ยังคงพัดปกคลุมทะเลอันดามันและประเทศไทย จะทำให้บริเวณดังกล่าวมีฝนฟ้าคะนองเกิดขึ้น มีฝนตกหนักบางแห่ง

-18-

พยากรณ์อากาศบริเวณภาคเหนือมีเมฆเป็นส่วนมาก ประกอบกับมีฝนฟ้าคะนองร้อยละ 40 ของพื้นที่ อุณหภูมิต่ำสุดอยู่ที่ 21 - 26 องศาเซลเซียส อุณหภูมิสูงสุด 34 - 38 องศาเซลเซียส ตะวันตกความเร็ว 10 ถึง 20 กิโลเมตรต่อชั่วโมง อุณหภูมิสูงสุดวัดได้ 40.5 องศาเซลเซียส ที่อำเภอศรีสำโรงจังหวัดสุโขทัย อุณหภูมิต่ำสุดได้ 11.4 องศาเซลเซียส ที่ยอดดอยอินทนนท์ อำเภอจอมทอง จังหวัดเชียงใหม่

อุณหภูมิต่ำสุดสูงสุดของจังหวัดลำพูนมีดังนี้ อำเภอเมืองอุณหภูมิสูงสุดวัดได้ 37.5 องศาเซลเซียส ต่ำสุด 26.1 องศาเซลเซียส อำเภอป่าซาง 37.5 องศาเซลเซียส อุณหภูมิต่ำสุด 20.2 องศาเซลเซียส อำเภอทุ่งหัวช้าง อุณหภูมิสูงสุด วัดได้ 33.0 องศาเซลเซียสอุณหภูมิต่ำสุดวัดได้ 23.0 องศาเซลเซียส อำเภอลี้อุณหภูมิสูงสุด 35.7 องศาเซลเซียสอุณหภูมิต่ำสุด 24.3 เซลเซียส อำเภอแม่ทาคุณภูมิสูงสุด 37.0 องศาเซลเซียสๆ อุณหภูมิต่ำสุด 24.0 องศาเซลเซียส

กรมอุตุนิยมวิทยาประกาศ มีฝนตกหนักบริเวณประเทศไทยตอนบนระหว่างวันที่ 27-30 พฤษภาคม 2562 จังหวัดลำพูนจะได้รับผลกระทบประมาณวันที่ 28-30 พฤษภาคม 2562 สาเหตุเกิดจากลมมรสุมหรือร่องฝนปกคลุมบริเวณประเทศไทยตอนบน ประกอบกับลมมรสุมตะวันตกเฉียงใต้ที่พัดปกคลุมบริเวณทะเลอันดามันและอ่าวไทยมีกำลังแรงขึ้นซึ่งจะทำให้บริเวณประเทศไทยตอนบนมีฝนเพิ่มขึ้น และมีฝนตกหนักบางแห่ง

สรุปอากาศจังหวัดลำพูนเดือนพฤษภาคม 2562 ปริมาณฝนทั้งเดือน วัดได้ 92.4 มม. คาดหมายลักษณะอากาศเดือนมิถุนายน 2562 ตามที่กรมอุตุนิยมวิทยาประกาศเข้าสู่ฤดูฝนตั้งแต่วันที่ 20 พฤษภาคม 2562 ช่วงต้นและกลางเดือนของประเทศไทยจะคงมีฝนตกชุกและต่อเนื่องกลับจะมีฝนตกหนักและหนักมากในบางพื้นที่ ในช่วงปลายเดือนปริมาณและการกระจายของฝนจะลดลง ซึ่งสาเหตุเกิดมาจากมรสุมตะวันตกเฉียงใต้ที่พัดปกคลุมประเทศไทยจะมีกำลังค่อนข้างแรงในช่วงต้นและกลางเดือน และจะมีกำลังอ่อนลงในช่วงปลายเดือน ประกอบกับมีร่องมรสุมพัดผ่านบริเวณภาคเหนือ ภาคตะวันออกเฉียงเหนือ และขึ้นไปพาดผ่านบริเวณประเทศจีนตอนใต้ ในช่วงปลายเดือน คาดหมายบริเวณภาคเหนือในช่วงต้นและกลางเดือน ยังคงมีฝนฟ้าคะนองร้อยละ 40 ถึง 60 ของพื้นที่ และมีฝนตกหนักในบางแห่ง จากนั้นช่วงปลายเดือนฝนจะลดลง

**มติที่ประชุม** รับทราบ

**3.4 เรื่องสถานการณ์น้ำ**

**โครงการชลประทานลำพูน** สถานการณ์น้ำ ณ วันนี้เขื่อนแม่งัดมีอยู่ประมาณ 37 เปอร์เซ็นต์ แม่กวงมีประมาณ 21 เปอร์เซ็นต์ ทั้ง 2 เขื่อนมีน้ำน้อยกว่าปีที่แล้ว ในส่วนอ่างเก็บน้ำขนาดกลาง 4 อ่าง มีน้ำน้อยกว่า 50% น้อยกว่าปีที่แล้ว ฤดูฝนปีนี้อุทกภัยคงไม่น่าห่วง จากการคาดการณ์ฝนตกน้อยกว่าปกติ ประมาณ 10 เปอร์เซ็นต์ เรื่องอุทกภัยคงไม่น่าเป็นห่วง ภัยแล้งปีที่ผ่านมาปริมาณน้ำ ในแม่น้ำลี้น้อยกว่าปีที่แล้ว การจัดการฤดูแล้งในปีที่ผ่านมา ได้มีการประเมินน้ำทั้งในเขตชลประทานและนอกเขตชลประทาน ตลอดเดือนเมษายน ปรากฏว่ามีบางจุดที่เกิดภาวะขาดแคลนน้ำ ที่ตำบลป่าสัก

-19-

อำเภอเมือง จังหวัดลำพูน การคาดการณ์ในปีนี้ฝนจะน้อยกว่าปกติประมาณ 5 ถึง 10 เปอร์เซ็นต์ ของทั่วประเทศ ฝนจะสิ้นสุดประมาณกลางเดือนตุลาคม คาดการณ์ว่าปีนี้จะมีพายุฝนประมาณ 1 ลูกในช่วงเดือนสิงหาคม กันยายน สรุปในปีนี้สถานการณ์อุทกภัยไม่น่าเป็นห่วง แต่จะห่วงสถานการณ์แล้ง

**มติที่ประชุม** รับทราบ

**3.5 เรื่อง การดำเนินการป้องกันและแก้ไขปัญหาภัยแล้งจังหวัดลำพูน ประจำปี 2562**

**หน.สนง.ปภ.จ.ลพ.** กรมอุตุนิยมวิทยาได้ประกาศเข้าสู่ฤดูร้อนเมื่อวันที่ 21 กุมภาพันธ์ 2561 ในส่วนของจังหวัดลำพูน ได้จัดตั้งศูนย์และเปิดศูนย์ตั้งแต่เดือนมีนาคม 2561 โดยใช้ข้อมูลติดตามสถานการณ์โดยเฉพาะพื้นที่ภัยแล้งซ้ำซาก ใน 8 อำเภอ 29 ตำบล 272 หมู่บ้าน ปีนี้ได้จัดตั้งคณะทำงานวิเคราะห์สถานการณ์น้ำ 3 คณะ คณะแรกคือ น้ำด้านการเกษตร ผู้อำนวยการโครงการชลประทานเป็นหัวหน้าคณะ ส่วนน้ำอุปโภคบริโภคและน้ำเพื่อการอุตสาหกรรม มีป้องกันและบรรเทาสาธารณภัยเป็นหัวหน้าคณะ น้ำอุปโภคบริโภคใช้ข้อมูลในการวิเคราะห์ การใช้น้ำประมาณ 1 คนต่อ 100 ลิตรต่อวัน

ข้อมูลน้ำแรกคือน้ำประปาของอำเภอเมือง โดยใช้ข้อมูลของการประปาส่วนภูมิภาค โดยอำเภอเมืองใช้น้ำจากเขื่อนแม่งัด ป่าซางใช้น้ำจากบ่อบาดาล ในปีนี้ไม่มีปัญหา ประปาแม่ทาใช้น้ำจากอ่างเก็บน้ำทาแม่เส้า ในส่วนของน้ำประปาหมู่บ้าน เกือบจะวิกฤติแต่ไม่ได้มีปัญหา มีบางพื้นที่ที่ได้แจกจ่ายน้ำอุปโภคบริโภค เป็นพื้นที่ของอำเภอลี้ สวนน้ำอุตสาหกรรมมีอยู่ 2 แห่งคือนิคมอุตสาหกรรม ซึ่งใช้น้ำจากแม่น้ำกวง ส่วนเครือสหพัฒน์มีแหล่งน้ำดิบอยู่ในเครือสหพัฒน์อยู่แล้ว ก็ไม่มีปัญหาเช่นกัน ในเดือนพฤษภาคมมีฝนตกหนัก ในบางพื้นที่ทำให้สถานการณ์ภัยแล้งได้คลี่คลาย ในช่วงวันที่ 21-22 พฤษภาคม 2562 มีพายุฤดูร้อนเกิดความเสียหายใน 4 อำเภอคือ อำเภอเมือง อำเภอป่าซางอำเภอแม่ทา และอำเภอลี้ ได้รับความเสียหาย 22 ตำบล114 หมู่บ้านซึ่งต้องใช้วัสดุมุงไป 30,000 กว่าแผ่น ในช่วงเดือนเมษายนที่ผ่านมา วันที่ 21 - 25 เมษายน 2562 เกิดพายุฤดูร้อนเช่นกัน ความเสียหายใน 8 อำเภอ 34 ตำบล 260 หมู่บ้าน ใช้กระเบื้องไป 170,000 กว่าแผ่น ตอนนี้ได้ประกาศให้พื้นที่ดังกล่าวเป็นพื้นที่ประสบภัยพิบัติเรียบร้อยแล้ว วันที่ 8 พฤษภาคม 2562 ที่ผ่านมา

กรมอุตุนิยมวิทยาประกาศให้ประเทศไทยเข้าสู่ฤดูฝน วันที่ 20 พฤษภาคม 2562 ตอนนี้ปิดศูนย์บัญชาการเหตุการณ์ภัยแล้งเรียบร้อยแล้ว เมื่อวันที่ 21 พฤษภาคม 2562 และกำลังจะเปิดศูนย์บัญชาการเหตุการณ์อุทกภัย ในเร็วๆนี้

**โยธาธิการและผังเมือง** สำนักงานโยธาธิการและผังเมืองจังหวัดลำพูน มีการประสานเครื่องกำจัดผักตบชวา แต่ดำเนินการในบริเวณตั้งแต่ช่วงวัดพระธาตุหริภุญชัยวรมหาวิหารจนถึงสายบ้านยู้ ซึ่งมีแผนการดำเนินการตอนนี้เครื่องจักรได้ดำเนินการอยู่ในช่วงสะพานท่าขาม ถึงสายศรีเมืองยู้ คาดว่าจะใช้เวลาในการดำเนินการ 30 วัน เบื้องต้นทางชลประทานลำพูนได้จัดทำทุ่นในการป้องกันผักตบไม่ให้ไหลมาตาม

-20-

กระแสน้ำในบริเวณหน้าฝายวังทองตอนนี้มีเครื่องจักรของชลประทานทำงานอยู่ ส่วนในพื้นที่อื่นๆ ทางองค์การบริหารส่วนท้องถิ่น ได้มีการดำเนินการขอเครื่องจักรขององค์การบริหารส่วนจังหวัดในการดำเนินการ เช่นสะพานศรีดอนชัยของ อำเภอบ้านธิ ซึ่งได้มีการดำเนินการไปแล้วแต่ยังคงเหลือค่อนข้างเยอะอยู่เหมือนกันซึ่งถ้าเสร็จในช่วงตรงนี้แล้วคณะทำงานจะได้มีการดำเนินการวางแผนในการกำจัดจุดอื่นๆ ต่อไป

**โครงการชลประทานลำพูน** ทางชลประทานได้ประชุมกันกับคณะทำงานทางที่ประชุมได้เสนอว่า น่าจะมีการทำปุ๋ยหมัก คือการนำเอาผักตบชวาขึ้นในท้องถิ่นให้ท้องถิ่นกำหนดจุด ในการที่จะทำปุ๋ยหมักส่วนทางพัฒนาที่ดินลำพูนพร้อมที่จะสนับสนุนความรู้เรื่องสารเร่ง

**พัฒนาที่ดินลำพูน** สำหรับการทำปุ๋ยหมักจากผักตบชวาทางสถานีพัฒนาที่ดินลำพูนยินดีที่จะสนับสนุนสารเร่งในการทำปุ๋ยหมักจากผักตบชวา และยินดีสนับสนุนเจ้าหน้าที่ในการไปให้องค์ความรู้ในการทำปุ๋ยหมัก

**ท้องถิ่นจังหวัดลำพูน** ทางสำนักงานท้องถิ่นจังหวัดลำพูนจะแจ้งประสานไปที่องค์กรปกครองส่วนท้องถิ่นที่มีความประสงค์ที่จะทำปุ๋ยหมัก โดยเฉพาะพื้นที่ที่ติดกับแม่น้ำและมีปัญหาเรื่องผักตบชวา ให้จัดทำโครงการเกี่ยวกับเรื่องการจัดทำปุ๋ยหมักจากผักตบชวา

**มติที่ประชุม** รับทราบ

**3.6 เรื่อง การจัดงานรัฐพิธีเฉลิมพระเกียรติสมเด็จพระนางเจ้าสุทิดา พัชรสุธา พิมลลักษณ พระบรมราชินี เนื่องในโอกาสวันเฉลิมพระชนมพรรษา 41 พรรษา 3 มิถุนายน 2562**

**หัวหน้าสำนักงานจังหวัด** การจัดกิจกรรมเฉลิมพระชนมพรรษาสมเด็จพระนางเจ้าพระบรมราชินี ปลัดสํานักนายกรัฐมนตรี ได้มีมติเห็นชอบกิจกรรมเนื่องในวันเฉลิมพระชนมพรรษาสมเด็จพระนางเจ้าพระบรมราชินี ประจำปี 2562 ในวันจันทร์ที่ 3 มิถุนายน 2562 โดยกำหนดจัดทั้งส่วนกลางส่วนภูมิภาคและต่างประเทศด้วย ในส่วนของการจัดงานในส่วนภูมิภาคนั้นได้มอบหมายให้กระทรวงมหาดไทยเป็นเจ้าภาพหลักในการประสานงานกับจังหวัดในการจัดกิจกรรมพร้อมกับส่วนกลาง ซึ่งกิจกรรมนั้นจะมี 2 ส่วน จะจัดในช่วงในระหว่างวันที่ 1-10 มิถุนายน 2562 อันดับแรกให้ประดับพระฉายาลักษณ์สมเด็จพระนางเจ้าพระบรมราชินี บริเวณด้านหน้าศาลากลางจังหวัด ระบายผ้าสีเหลืองระบายผ้าสีม่วงบริเวณรั้วศาลากลางจังหวัด ประดับไฟส่องสว่างบริเวณศาลากลางจังหวัด ถนนสายสำคัญ ให้สวยงาม

2. จัดสถานที่ลงนามถวายพระพร บริเวณศาลากลางจังหวัด ในที่เหมาะสมโดยประดับพระฉายาลักษณ์สมเด็จพระนางเจ้าพระบรมราชินี ธงชาติไทยและธงพระนามาภิไธยย่อ สธ พร้อมทั้งโต๊ะหมู่บูชาและสมุดลงนามถวายพระพร ปากกาสีน้ำเงินพร้อมโต๊ะและเก้าอี้ลงนามถวายพระพร สำหรับบุคลากรในสังกัดและผู้มาติดต่อราชการ ร่วมลงนามถวายพระพรระหว่างวันที่ 1-10 มิถุนายน 2562

-21-

ส่วนที่ 2 กิจกรรมที่จะจัดในวันที่ 3 มิถุนายน ให้จัดกิจกรรมเฉลิม พระเกียรติหน้าศาลากลางจังหวัดหรือสถานที่ที่เหมาะสมพร้อมกับส่วนกลาง โดยมีผู้ว่าราชการจังหวัดเป็นประธาน กิจกรรมมี 3 ช่วง ช่วงเช้าเป็นกิจกรรมทำบุญตักบาตรพระสงฆ์สามเณร 41 รูปหรือจำนวนตามที่จังหวัดเห็นเหมาะสมในเวลา 6:45 น. การแต่งกายข้าราชการชุดเครื่องแบบปกติขาวไม่สวมหมวก จิตอาสาแต่งกายชุดจิตอาสาพระราชทาน สำหรับประชาชนแต่งชุดสุภาพโทนสีเหลือง

ช่วงที่ 2 เป็นพิธีลงนามถวายพระพรชัยมงคลสมเด็จพระนางเจ้าพระบรมราชินี โดยใช้สถานที่ศาลากลางจังหวัดหรือสถานที่ที่จังหวัดเห็นเหมาะสม เวลา 8:30 น การแต่งกายข้าราชการชุดเครื่องแบบปกติขาวไม่สวมหมวก จิตอาสาแต่งกายชุดจิตอาสาพระราชทาน สำหรับประชาชนแต่งชุดสุภาพโทนสีเหลือง

ช่วงที่ 3 เวลา 18:00 น พิธีถวายพระพรชัยมงคล และพิธีจุดเทียน การแต่งกายข้าราชการชุดเครื่องแบบปกติขาวสวมหมวก จิตอาสาแต่งกายชุดจิตอาสาพระราชทาน สำหรับประชาชนแต่งชุดสุภาพโทนสีเหลือง

**มติที่ประชุม** รับทราบ

**3.7 (1) เรื่อง โครงการจัดหน่วยแพทย์เคลื่อนที่และรับบริจาคโลหิตเฉลิมพระเกียรติเนื่องในโอกาส มหามงคลพระราชพิธีบรมราชาภิเษกการขับเคลื่อน**

**(2) เรื่อง การเตรียมความพร้อมรับการประกวด จังหวัด/ชมรม TO BE NUMBER ONE จากคณะกรรมการตัดสินเพื่อตรวจเยี่ยมการปฏิบัติงานจริงและเก็บคะแนนระดับประเทศ รอบที่ 1 วันที่ 29-30 พฤษภาคม 2562**

**(3) เรื่อง การดำเนินงานพัฒนาคุณภาพชีวิตระดับอำเภอ (พชอ.)**

**สาธารณสุขจังหวัดลำพูน** โครงการหน่วยแพทย์เคลื่อนที่รับบริจาคโลหิต จังหวัดลำพูน เพื่อเฉลิมพระเกียรติเนื่องในโอกาส มหามงคลพระราชพิธีบรมราชาภิเษก ซึ่งจะมีกิจกรรมหน่วยแพทย์เคลื่อนที่มีการบริการทางการแพทย์ บริการทันตกรรมเคลื่อนที่ บริการตรวจตา บริการสุขภาพจิตเคลื่อนที่ และเพิ่มเติมในเรื่องของกิจกรรมการบริจาคโลหิต เป็นการรับบริจาคโลหิตร่วมกับการบริจาคอวัยวะและดวงตา ซึ่งจะดำเนินการในวันที่ 31 พฤษภาคม 2562 ณ วิทยาลัยเกษตรและเทคโนโลยีลําพูน อำเภอแม่ทา จังหวัดลำพูน ขอประชาสัมพันธ์หน่วยงานที่ประสงค์จะไปร่วมโครงการ ในครั้งนี้

เรื่องที่ 2 จังหวัดลำพูนเป็นจังหวัด To Be Number One จะมีคณะกรรมการตัดสินการประกวด ในส่วนของจังหวัดและชมรม To Be Number One ซึ่งนำโดยหม่อมหลวงนายแพทย์สมชาย จักรพันธ์ เป็นประธานคณะกรรมการประเมิน ซึ่งจะลงมาประเมินในพื้นที่จังหวัดลำพูน ซึ่งจะรับคณะกรรมการในวันที่ 29 พฤษภาคม 2562 เวลา 14.00 - 15.00 น ณ ห้องประชุมโชควัฒนา สวนอุตสาหกรรมเครือสหพัฒน์ และวันที่ 30 พฤษภาคม 2562 เวลา 09.00 - 10.30 น. ณ โรงเรียนแม่ตืนวิทยาคม อำเภอลี้ จังหวัดลำพูน และเวลา 13.00 -ถึง 14.30 น ณบริษัทซีพีออลล์จํากัด ศูนย์กระจายสินค้า RDC ลำพูน

-22-

เรื่องที่ 3 สถานการณ์ไข้เลือดออก ในขณะนี้จังหวัดลำพูนยังเป็นแชมป์อยู่ คือเรามีอัตราผู้ป่วยโรคไข้เลือดออก น้อยที่สุดของประเทศ ขอประชาสัมพันธ์และรณรงค์ในพื้นที่ที่กระทรวงสาธารณสุขได้วางเป้าในการรณรงค์ ในการที่จะทำ Big cleaning Day ทุกสัปดาห์ ในเรื่องของการกำจัดแหล่งเพาะพันธุ์ยุงลาย ซึ่งสามารถป้องกันโรคติดต่อจากยุง ซึ่งเป็นพาหะได้ถึง 3 โรค คือโรคไข้เลือดออก โรคชิกุนคุนย่า โรคไข้ปวดข้อยุงลาย และไข้ซิกา ในพื้นที่ที่ต้องมีการรณรงค์ทุกสัปดาห์คือ โรงเรือนโรงเรียน โรงแรม โรงงาน โรงธรรม และโรงพยาบาล โดยใช้มาตรการ 5 ป. คือปิดฝาภาชนะให้สนิท ปรับปรุงสิ่งแวดล้อม ไม่ให้เป็นแหล่งเพาะพันธุ์ลูกน้ำยุงลาย ปล่อยปลากินลูกน้ำ เปลี่ยนน้ำในภาชนะที่ไม่สามารถปิดได้ และปฏิบัติเป็นประจำต่อเนื่อง ทุกๆ 7 วัน

เรื่องที่ 4 เรื่องคณะกรรมการพัฒนาคุณภาพชีวิตระดับอำเภอหรือ พชอ. ของอำเภอป่าซาง

**นายอำเภอป่าซาง** รายงานผลเรื่องการพัฒนาคุณภาพชีวิตระดับอำเภอ ในปีงบประมาณ 2562 นี้ ได้กำหนดประเด็นหลักไว้ 2 ประเด็น ประเด็นที่ 1 คือเรื่องปัญหาของขยะ และสิ่งแวดล้อมเนื่องจากว่า เนื่องจากปัญหาขยะมีความรุนแรงเพิ่มมากขึ้นส่งผลกระทบต่อประชาชนและสภาพสิ่ง แวดล้อมและเป็นนโยบายของจังหวัด ระดับอำเภอและระดับประเทศด้วย ประเด็นที่สอง คือเรื่องของอาหารปลอดภัยภายใต้ วิสัยทัศน์ของ พชอ.ป่าซาง คือป่าซางเมืองสะอาด ประชาชนอยู่ดีมีสุข บนวิถีชีวิตความพอเพียง

ซึ่งได้มีการกำหนดเป้าหมายไว้ เป้าหมายที่ 1 คือสร้างเมืองป่าซางให้สะอาดน่าอยู่ มีสิ่งแวดล้อมที่ดี เป้าหมายที่ 2 คือคนป่าซางได้รับการส่งเสริมให้บริโภคอาหาร ที่ปลอดภัยต่อสุขภาพ ลดเสี่ยงลดโรคและชุมชนมีความเข้มแข็ง เรื่องของอาหารปลอดภัย ซึ่งการดำเนินการได้มีการวิเคราะห์ในเรื่องของปัญหา ขยะรวมรวมทั้งในเรื่องของ มีการประชุมคณะกรรมการระดับอำเภอ มาตรการที่ดำเนินการตลอดมาคือเรื่องการจัดการขยะของอำเภอป่าซาง เช่น

1. ครัวเรือนปลอดขยะเปียก

2. ในเรื่องของ No Foam

3. ในเรื่องของการดำเนินการ 60 วัน แยกก่อนทิ้ง

4. ในเรื่องของการลดรับลดให้ ลดใช้ถุงพลาสติก ซึ่งผลสำเร็จของการดำเนินการดูได้เป็นรูปประธรรม เช่นการดำเนินการครัวเรือนนวัฒวิถี บ้านป่าบุกบ้านไร่ บ้านป่าตอง วัดก็ในเรื่องของวัดกอม่วง วัดป่าบุกเป็นต้น โรงเรียนก็ได้มีการดำเนินการทั่วๆไป เช่นโรงเรียนวัดหนองเงือก โรงเรียนวชิรป่าซาง เทศบาลตำบลแม่แรง โรงพยาบาลป่าซาง รวมทั้งโรงพยาบาลส่งเสริมสุขภาพประจำตำบลทุกแห่งด้วย ภายใต้โครงการเครือข่าย บวร คือบ้าน วัด โรงเรียน

**มติที่ประชุม** รับทราบ

**3.8 เรื่อง นโยบายและการดำเนินงานภารกิจงานพิธีศพที่ได้รับพระราชทาน**

**วัฒนธรรมจังหวัดลำพูน** ตามที่พระบาทสมเด็จ พระวชิระเกล้าเจ้าอยู่หัว เมื่อครั้งดำรงพระยศเดิม ได้มีพระราโชบายเกี่ยวกับพิธีการศพแก่ข้าราชการบุคคลที่ทําคุณประโยชน์และ

-23-

บุคคลที่มีสิทธิ์ตามหลักเกณฑ์ของสำนักพระราชวัง ทั้งในกรุงเทพฯ และต่างจังหวัด โดยมีการโอนภารกิจให้กระทรวงวัฒนธรรม ตั้งแต่วันที่ 1 มกราคม 2562 และกระทรวงวัฒนธรรมได้ทำแผนปฏิบัติงาน เสนอคณะรัฐมนตรีเห็นชอบผ่านความเห็นชอบเมื่อวันที่ 8 มกราคม 2562 และกระทรวงวัฒนธรรมได้มีการประชุม มีการเตรียมการอบรมพนักงานเจ้าหน้าที่ มีการรับสมัครพนักงานเจ้าหน้าที่ และมีการจัดอัตรากำลังเพิ่มเติม

แนะนำภารกิจศพที่ได้รับพระราชทาน ขณะนี้มีกลุ่มงานเพิ่มขึ้นอีก 1 กลุ่ม ในสำนักงานวัฒนธรรมจังหวัดทุกจังหวัด คือกลุ่มพิธีการศพที่ได้รับพระราชทาน โดยปลัดกระทรวงวัฒนธรรมได้มอบหมายให้วัฒนธรรมจังหวัดทั่วประเทศ ทำหน้าที่เป็นผู้อำนวยการศูนย์พิธีการศพที่ได้รับพระราชทาน มีภารกิจ 2 ภารกิจที่แยกจากกันคือ ภารกิจหนึ่งคือภารกิจของสำนักพระราชวัง ที่ยังต้องปฏิบัติอยู่ จะเป็นผู้ได้รับพระราชทานเครื่องประกอบเกียรติยศ ตั้งแต่โกฐไม้ 12 ขึ้นไป เทียบเท่ากับรัฐมนตรีว่าการ พระบรมวงศานุวงศ์เสด็จไปในการพระราชทาน น้ำหลวงหรือพระราชทานเพลิงศพ หรือผู้ทรงถวายงานใกล้ชิดหรือผู้ทรงคุ้นเคย หรือศพในพระบรมราชานุเคราะห์ หรือราชานุเคราะห์อันนี้สำนักพระราชวังยังคงต้องปฏิบัติอยู่ ส่วนกรณีที่มีพระราโชบาย ให้กระทรวงวัฒนธรรมไปปฏิบัตินั้น ก็ปฏิบัติตามหมายรับสั่ง จากสำนักพระราชวังเพื่อการปฏิบัติที่จัดเตรียมสิ่งของพระราชทาน เพื่อมอบให้เจ้าภาพนำไปปฏิบัติ และให้คำแนะนำในการปฏิบัติมีการซักซ้อมพิธีการ และนำกล่องน้ำพระราชทานกล่องเพลิงพระราชทานและกล่องดินพระราชทาน ของศาสนาอื่น และจัดเตรียมเครื่องประกอบเกียรติยศประกอบศพเพื่อเชิญไปปฏิบัติและถอนกลับด้วยได้แก่ โกฐ หีบ เครื่องสูง ผ้าไตรและพระพิธีธรรม ที่ต้องประกอบพิธีในงาน

สำหรับผู้มีสิทธิ์ขอพระราชทาน ก็คือทายาทหรือหน่วยงานต้นสังกัด ของผู้วายชนม์ ซึ่งตรงนี้จะเป็นหน้าที่ของเจ้าภาพ และอีกประเภทหนึ่งคือบุคคล ผู้ประกอบคุณงามความดี ที่เป็นประโยชน์แก่ประเทศชาติ ตามหลักเกณฑ์ของสำนักพระราชวัง ซึ่งหมายถึงข้าราชการบุคคลผู้ทำคุณประโยชน์ ประชาชนที่มีสิทธิตามหลักเกณฑ์ของสำนักพระราชวัง ทั้งในกรุงเทพฯ และต่างจังหวัด ขณะนี้จังหวัดลำพูน มีกลุ่มภารกิจนี้ตั้งอยู่ที่ศาลาเอนกประสงค์วัดวังไฮ ในเขตอำเภอเมือง มีอัตรากำลังอยู่ 16 นาย หน่วยงานของเราจะขึ้นอยู่กับกลุ่มหรือเขตเชียงใหม่ ขึ้นอยู่ที่วัดลัฏฐิวันอำเภอแม่ริม จังหวัดเชียงใหม่ โดยจะควบคุมดูแล จังหวัดเชียงใหม่ ลำพูน ลำปาง และแม่ฮ่องสอน

สำหรับเครื่องประกอบชั้นสูงที่ได้รับพระราชทาน จะประกอบไปด้วย หีบเชิงชาย ฐานันดรชั้นยศเครื่องราช ผู้ได้รับเครื่องราช บช. บม. บพ. สำหรับยศก็คือนายร้อยทหารบก เรืออากาศนายร้อยตำรวจ ถ้าเป็นพระก็คือพระครูชั้นสัญญาบัตร หรือภิกษุสามเณรเปรียญ 9 ประโยคขึ้นไป ข้าราชการระดับ 3 หรือข้าราชการจำแนกตามระบบประเภท ตำแหน่งประเภทวิชาการ ระดับปฏิบัติการ ระดับประเภททั่วไป ระดับปฏิบัติงาน รับราชการตั้งแต่ 2 ปีขึ้นไป แต่ต้องได้รับ เครื่องราชด้วย เกียรติยศที่ได้รับพระราชทานคือน้ำหลวงอาบศพ หีบเชิงชาย และ

-24-

พระเพลิงหลวง เกียรติยศที่ได้รับพระราชทานต่อไป หีบปลายก้านแย่ง ฐานันดร ชั้นยศเครื่องราชอิสริยาภรณ์ ตช. ตม. ตพ. ตจ. ตยจ. จช. จม. จพ. จจ. สมาชิกวุฒิสภา สมาชิกสภาผู้แทนราษฎร และผู้ว่าราชการกรุงเทพมหานคร ถึงแก่กรรมขณะดำรงตำแหน่ง เกียรติยศที่ได้รับพระราชทานคือน้ำหลวงอาบศพ หีบลายก้านแย่ง เพลิงหลวง

เกียรติยศต่อไปคือเกียรติยศที่ได้รับพระราชทานหีบทองลายสลัก ฐานันดรชั้นยศคือ ตจว. บิดามารดาของผู้ดำรงตำแหน่งองคมนตรี นายกรัฐมนตรี ประธานวุฒิสภา ประธานสภาผู้แทนราษฎร รัฐมนตรี ประธานวุฒิสภา ประธานศาลฎีกาประธานองค์กรต่างๆ ที่กำหนดในรัฐธรรมนูญ เกียรติยศที่จะได้รับพระราชทานคือน้ำหลวงอาบศพหีบทองลายสลัก ฉัตรเบญจา 4 ปี่กลองชนะสิบ ประโคมเวลาพระราชทานน้ำหลวงอาบศพ เพลิงหลวงรถวอเชิญหีบศพ ฉัตรเบญจา 10 แห่เวียนเมรุ ปี่กลองชนะสิบ ประโคมเวลาเวียนเมรุ พระราชทานเพลิง ปกติยศที่ได้รับพระราชทานหีบทองทึบ ฐานันดรชั้นยศอันนี้ จะเป็นพระภิกษุสงฆ์ชั้น พระราชา คณะชั้นเทพ ชั้นราชและพระราชา คณะสามัญ บุคคลสามัญไม่สามารถรับได้ เกียรติยศที่ได้รับพระราชทานคือน้ำหลวงอาบศพ หีบทองทึบ เพลิงหลวงรถวอเชิญหีบศพ ต่อไปเป็นเกียรติยศที่ได้รับพระราชทานโกศ คือพระโกศและโกศนั้นแบ่งออกเป็น 14 ลำดับ ของเราจะเป็นโกศโถ ที่ข้าราชการจะได้รับฐานันดรก็คือจะเป็นสายสะพายสายหนึ่งก็คือ ปม. ทจ. ปภ.น้ำหลวงอาบศพ เป็นราชนิกูลหรือราชสกุล พระราชทานฉัตรเบญจา ไปถึงราชนิกูลที่เป็นข้าราชการด้วย มีฉัตร เบญจา ปี่กลองชนะ ประโคมเวลาพระราชทานน้ำหลวงอาบศพ เพลิงหลวง รถวอเชิญโกศศพ ฉัตรเบญจาสิบ ปี่กลองชนะประโคมเวลาเวียนเมรุ และเวลาวันพระราชทานเพลิงศพ ฐานันดรศักดิ์ชั้นยศถ้าเป็นพระสงฆ์ก็จะเป็น พระราชาคณะชั้นธรรมขึ้นไป

เกียรติยศที่ได้รับพระราชทานโกศแปดเหลี่ยม ก็จะมีเครื่องราชอิสริยาภรณ์ที่ได้รับ พระราชทาน มปช. มวม. ปช. ทจว. เกียรติยศที่ได้รับก็คือน้ำหลวง โกศแปดเหลี่ยม ฉัตรเบญจาปี่กลองชนะสิบประโคมเวลาพระราชทานน้ำหลวงได้รับพิธีธรรมสวดพระอภิธรรม 3 คืนเพลิงหลวง รถวอเชิญโกศศพ ฉัตรเบญจาแห่เวียนเมรุ ปี่กลองชนะประโคมเวลาเวียนเมรุ และเวลาพระราชทานเพลิง พระราชทานผ้าไตร 4 ไตร บทถวายพระสงฆ์บังสุกุลด้วย ฐานันดรศักดิ์พระราชาเจ้าคณะ รองขึ้นไปถ้าเป็นพระ นอกจากนั้นก็เหมือนข้าราชการทั่วไป การยื่นคำขอพระราชทานศพผู้ที่ได้รับพระราชทาน ผู้มีสิทธิ์จะต้องยื่นคำขอด้วยตนเองในฐานะเจ้าภาพ ถ้าเป็นข้าราชการก็หน่วยงานต้นสังกัด หลังจากนั้นส่งไปที่สำนักพระราชวัง กระทรวงวัฒนธรรมจะมีส่วนล่วงหน้าบริการ อยู่ที่สำนักพระราชวัง เมื่อได้รับพระราชทานหรือหมายรับสั่งมาแล้ว พิธีการศพนี้ก็จะเข้าไป ให้คำแนะนำและดูแลในเรื่องของพิธีการต่างๆ

**มติที่ประชุม** รับทราบ

-25-

**ระเบียบวาระที่ 4** **เรื่องพิจารณา (นำเสนอไม่เกิน 5 นาที)**

**4.1 ด้านเศรษฐกิจ**

**4.1.1 เรื่องเร่งรัดและติดตามการใช้จ่ายงบประมาณ**

**คลังจังหวัดลำพูน งบประมาณจังหวัดลำพูนภาพรวม 2,400 ล้านบาท ร้อยละของการใช้จ่าย 72% รวมยังต่ำกว่าเป้า ส่วนของงบลงทุนเกินเป้าร้อยละ 74 งบฟังก์ชั่น ในส่วนของภาพรวมและงบลงทุน เกินกว่าเป้าหมายร้อยละ 77 ในส่วนของรายจ่ายลงทุนเป้าหมายร้อยละ 75 เราสามารถเบิกจ่ายได้ร้อยละ 80 งบยุทธศาสตร์ 200 ล้านบาท ในภาพรวมยังต่ำกว่าเป้า**

**งบอุดหนุนเฉพาะกิจขององค์กรปกครองส่วนท้องถิ่น ผลของการใช้จ่ายร้อยละ 31 เงินกันไว้เบิกเหลื่อมปีกันไว้ 400 กว่าล้านบาทจ่ายไปร้อยละ 76 ส่วน ranking ของจังหวัดลำพูน ภาพรวมลำดับลดลง อันดับที่ 45 ขยับไป 46 งบลงทุนก็ขยับต่ำลงจากลำดับที่ 40 เป็น 43 รายจ่ายประจำขยับขึ้น 57 ไปลำดับที่ 50 ส่วนงบยุทธศาสตร์ร่วงลงทั้ง 3 ตัว ภาพรวมจาก 36 เป็นลำดับที่ 38 รายจ่ายลงทุนเป็นลำดับที่ 48 เป็น 46 รายจ่ายประจำจากลำดับที่ 3 เป็นลำดับที่ 7**

**มติที่ประชุม รับทราบ**

**4.1.2 เรื่อง สรุปผลการดำเนินโครงการตามแผนปฏิบัติราชการจังหวัดลำพูน ประจำปีงบประมาณ พ.ศ.2561 และ 2562**

ในส่วนของการเร่งรัดงบยุทธศาสตร์ ส่วนกลางจะติดตาม จะดูยอดเบิกจ่ายและ po ด้วย จะเอายอดเบิกจ่ายบวกกับยอด po เรียกว่ายอดการใช้จ่ายเงิน ของเราตอนนี้อยู่ในลำดับที่ 36 ของประเทศ เปิด po ทำไว้ร้อยละ 59

**4.2 ด้านทรัพยากรธรรมชาติและสิ่งแวดล้อม**

-ไม่มี-

**4.3 ด้านสังคม**

-ไม่มี-

**4.4 ด้านความมั่นคง**

-ไม่มี-

**4.5 ด้านอื่นๆ (ถ้ามี)**

**ระเบียบวาระที่ 5 เรื่องเพื่อทราบ (ตามเอกสาร)**

๕.๑ เรื่อง รายงานภาวะเศรษฐกิจการคลังจังหวัด

(สำนักงานคลังจังหวัดลำพูน)

๕.๒ เรื่อง สรุปภาวการณ์ค้าจังหวัดลำพูน

(สำนักงานพาณิชย์จังหวัดลำพูน)

-26-

5.3 เรื่อง สรุปโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรม ราชาภิเษกและความก้าวหน้าโครงการสานพลังประชารัฐเพื่อสนับสนุนการปลูก ข้าวโพดหลังฤดูทำนา จังหวัดลำพูน

(สำนักงานเกษตรจังหวัดลำพูน)

5.4 เรื่อง ประกาศรับรองผลการเลือกตั้งสมาชิกสภาผู้แทนราษฎร และประกาศรับรองผล

การคัดเลือกสมาชิกวุฒิสภา

(สำนักงานคณะกรรมการการเลือกตั้งประจำจังหวัดลำพูน)

**ระเบียบวาระที่ 6 เรื่องอื่นๆ**

**เรื่อง การประชุมหัวหน้าส่วนราชการประจำจังหวัดลำพูน นายอำเภอ และ หัวหน้าหน่วยงานที่เกี่ยวข้อง ครั้งที่ 6/๒๕๖2 วันจันทร์ที่ ๒4 มิถุนายน ๒๕๖2 เวลา ๐๙.0๐ - ๑๒.๐๐ น. ณ ห้องประชุมจามเทวี ศาลากลางจังหวัดลำพูน**

**(การแต่งกายผู้เข้าประชุม : เครื่องแบบปฏิบัติราชการ)**

**มติที่ประชุม**

**ปิดประชุมเวลา** 12.00 น.

ลงชื่อ ผู้จดรายงานการประชุม

(นายสรายุทธ มหาไม้)

นักจัดการงานทั่วไปชำนาญการ

ลงชื่อ ผู้ตรวจรายงานการประชุม

(นายเจิดศักด์ เปลี่ยนแปลงศรี)

ผู้อำนวยการกลุ่มงานอำนวยการ